Rusija i Kina pokušavaju da okončaju postojanje međunarodnog predstavnika u BIH | Novine Toronto\nRusija i Kina pokušavaju da okončaju postojanje međunarodnog predstavnika u BIH\nRusija i Kina su distribuirale nacrt rezolucije Saveta bezbednosti UN kojom bi se odmah oduzela ovlašćenja visokom međunarodnom predstavniku koji nadgleda sprovođenje mirovnog sporazuma iz 1995. godine kojim je okončan razorni rat u Bosni, i kojom bi se za dve godine u potpunosti ukinula ta funkcija.\nU kratkom nacrtu rezolucije koji je u sredu pribavila agencija AP, navodi se da ovlašćenja data visokom predstavniku na konferenciji o primeni Dejtonskog mirovnog sporazuma 1997. godine "više nisu potrebna s obzirom na napredak koji su postigle bosanske strane".\nNacrt podržava imenovanje novog visokog predstavnika Kristijana Šmita iz Nemačke, ali samo "do 31. jula 2022. godine, uz zatvaranje Kancelarije visokog predstavnika".\nAmbasadori Upravljačkog odbora Saveta za primenu mira - međunarodnog tela koje vodi mirovni proces u BIH, formalno su 27. maja imenovali Šmita za sledećeg visokog predstavnika. On bi trebalo da 1. avgusta preuzme funkciju od Valentina Incka, iz Austrije, koji je podneo ostavku 27. maja posle 12 godina na toj funkciji.\n"Dejtonski mirovni sporazum postignut uz posredovanje SAD, koji je okončao rat 1992-1955. u kojem je poginulo više od 100.000 ljudi, uspostavio je dva odvojena entiteta u BIH: jedan kojim upravljaju bosanski Srbi, i drugi kojim dominiraju Bošnjaci, uglavnom muslimani, i Hrvati" - piše AP.\nOvlašćenja visokog predstavnika naišla su na kritike bosanskih Srba koji su usko povezani sa Rusijom, jer nema mogućnosti žalbe na njegove odluke koje imaju trenutni efekat - piše dalje AP i bjašnjavaa da je Kancelarija visokog predstavnika od svog osnivanja smenila mnoštvo zvaničnika, uključujući sudije, državne službenike i poslanike.Rusija koja se nije složila sa imenovanjem Šmita, odavno traži ukidanje mesta visokog predstavnika.\nDa li Savet bezbednosti Ujedinjenih nacija, koji nije bio uključen u Dejtonski sporazum, ima ovlašćenje da zatvori Kancelariju visokog predstavnika, ostaje da se vidi - piše AP i navodi da će se Rusija i Kina gotovo sigurno suočiti s protivljenjem Sjedinjenih Država i članica Saveta bezbednosti iz Evrope.\nNa poslednjem sastanku Saveta bezbednosti o BIH, u maju, američka ambasadorka Linda Tomas-Grinfild je naglasila "suštinsku ulogu" visokog predstavnika u nadzoru i podršci civilnih aspekata Dejtonskog sporazuma.\n"Bosna i Hercegovina mora ispuniti posebne kriterijume koje je utvrdio Savet za sprovođenje mira... kako bi 'diplomirala' posle međunarodnog nadzora (te joj on više ne bi bio potreban)", rekla je ona.\n"Sada je vreme za ponovni fokus i akciju za ispunjavanje te agende", naglasila je Tomas-Grinfild. "To znači pre svega suzbijanje raširene korupcije koja ugrožava vladavinu zakona u Bosni i Hercegovini".\nUkazala je na "korumpirane političare, sudstvo pod političkim uticajem, javne funkcije koje promovišu lične ili stranačke interese i državna preduzeća koja daju prioritet patronatu" što sve omogućava jačanje korupcije i podstiče egzodus mladih u zemlje u kojima imaju veće mogućnosti.\nBritanska zamenica političkog koordinatora Alis Džejkobs nazvala je retoriku "mirnog raspuštanja" BIH koju su promovisali bosanski Srbi - piše AP, "stvarnom pretnjom miru i stabilnosti" koja podriva Dejtonski sporazum.\n"Kancelarija visokog predstavnika i njegova upotreba izvršnih ovlašćenja, ukoliko to situacija zahteva, i dalje imaju punu podršku Velike Britanije", rekla je ona.\nZamenica francuske ambasadorke pri UN, Natali Brodurst rekla je na sastanku Saveta bezbednosti 4. maja da "nisu prihvatljivi retorika podele, nacionalistički i secesionistički diskurs ili retorika koja izaziva mogućnost rata".\nFrancuska podržava nastavak rada Kancelarije visokog predstavnika i vojne operacije Evropske unije u BIH, rekla je ona, i pozvala bosanske vlasti da "prevaziđu svoje podele i udvostruče napore za sprovođenje reformi koje je preporučila Evropska unija" i primene kriterijume koji su uslov za zatvaranje Kancelarije visokog predstavnika, zaključuje AP.


Tanjug 24. septembra 2020. 15:27\nBEOGRAD – Otvaranje 58. Oktobarskog salona – Beogradskog bijenala, zakazano za 16. oktobar, moraće ipak da sačeka još neko vreme, jer je odloženo za letnji period 2021.godine, saopšteno je iz direkcije Kulturnog centra Beograda, organizatora ove smotre.\nJedna od najvažnijih manifestacija iz oblasti savremene vizuelne umetnosti na Balkanu, neće biti održana zbog i dalje aktuelne pandemije korona virusa, a novi datumi i prostori za izložbe biće saopšteni u narednom periodu.\nNa preporuku Grada Beograda i odlukom Sekretarijata za kulturu, cela manifestacija je odložena, dakle neće biti u nekom svedenijem formatu ove godine.\nIzložba “Sanjari” kustoskog para iz Italije, Ilarija Marote i Andree Bačin, predstaviće radove više od 50 umetnika iz celoga sveta u adaptiranom izdanju 2021. godine.\nNovo odlaganje velike likovne smotre posledica je uvođenja novih mera za kulturne aktivnosti usled pandemije, što dovodi do prilično otežanog planiranja i realizacije međunarodnih događaja, pri čemu su stalne promene iz časa u čas uvek nepredvidljive za uslove putovanja i opšte zdravstvene situacije u pojedinim zemljama.\nKulturni centar Beograda, organizator, i kustosi Marota i Bačin veruju da je odluka o odlaganju za narednu godinu najbolje rešenje kada je reč o bezbednosti umetnika, autora, saradnika i publike, kao i prezentacije radova i uspeha izložbe.\n„Sanjari“ kao izložba 58. Oktobarskog salona biće predstavljena u osveženoj verziji tokom iduće godine.


24. jula 2017. 2 min read\nPredsednik Kosova Hašim Tači, rekao je danas posle sastanka sa predstavncima parlamentarnih partija da su Ustav Kosova i zakoni na snazi i da jasno određuju korake i vremenske rokove unutar kojih treba da se konstituiše nova Skupština Kosova, da se izabere predsednik i Predsedništvo Skupštine, a da se zatim nastavi sa formiranjem Vlade.\n„Mi smo i dalje unutar rokova koji su određeni Ustavom. Ali, potrebno je da idemo napred i da počnemo sa pripremama za prvu sednicu Skupštine Kosova. Zbog toga sam vas pozvao danas, kao simbol nacionalnog jedinstva, u ovo vreme kada imamo potrebu da razmislimo i da razgovaramo konstruktivno o Kosovu. Sada je vreme za saradnju, za dijalog, za izgradnju poverenja među svima nama. Ovo je i razlog zbog kojeg sam sazvao ovaj sastanak“, rekao je Tači.\nTači je naglasio da su u izbornom procesu političke partije pikazale zrelost i pozvao ih da nastave da se ponašaju konstruktivno.\n„Pozivam vas da kao političke partije budete u koordinaciji sa poslanicima kako bi oni bili na raspolaganju za održavanje prve sednice Skupštine Kosova, na kojoj će se potvrditi mandati poslanika i na kojoj ćemo odabrati predsednika i Predsedništvo Skupštine i kako bismo dalje otvorili put formiranju nove Vlade Republike Kosova. Ova Vlada će biti vlada evro-atlantske orijentacije, koja će biti angažovana i koja će raditi na ostvarivanju težnji građana Kosova za što bržim učlanjenjem u NATO i EU“, poručio je kosovski predsednik.\nPo Tačijevim rečima, glavni principi formiranja nove Vlade Kosova su: promovisanje i zaštita duha ustavnog poretka, vladavina prava, borba protiv organizovanog kriminala i korupcije, formiranje Zajednice srpskih opštine, demarkacija granice sa Crnom Gorom, liberalizacija viza, dijalog sa Srbijom i izgradnja dobrih međususedskih odnosa sa svim susedima, poštovanje međunarodnih sporazuma, transformacija BSK-a u Oružane snage Kosova i odlučnost i borba protiv svakog ekstremizma i radikalizma.\nNa kraju, Tači je rekao da će veoma brzo odrediti datum održavanja prvog sastanka šestog saziva Skupštine Kosova.\nPodsećamo, kosultacijama nisu prisustvovali predstavnici Srpske liste.\nOdmah po završetku konsultativne sednice predsednik Kosova, Hašim Tači, sazvao je prvi sastanak šestog saziva Skupštine Kosova za 3. avgust 2017. godine, u 10:00 časova, rečeno je u saopštenju dostavljenom medijima.\nTags: Vlada Kosova Skupština Kosova Hašim Tači\nPrevious Srpska lista sutra neće na konsultacije kod Tačija\nNext Sednica Predsedništva Skupštine Kosova: Priprema za konstitutivnu sednicu Skupštine\n20. juna 2021., 03:33


Karneval centralna manifestacija za Dan grada | Ritam Grada - vesti Kragujevac\nKarneval centralna manifestacija za Dan grada\nU ovkiru proslave Dana grada i obeležavanja jubileja – 200 godina prve prestonice moderne Srbije, grad Kragujevac u saradnji sa Gradskom turističkom organizacijom organizuje veliki Đurđevdanski karneval.\nOdluku o tome doneli su članovi Gradskog veća na sednici održanoj 16. aprila, koji su na taj način i formalno proglasili Karneval za centralnu manifestaciju.\nCilj je da se građanima Kragujevca i gostima prikažu sve značajne republičke i gradske institucije. Tema Karnevala je 200 godina prve prestonice moderne Srbije, a slogan “Kragujevac – moj glavni grad”.\nSastavni deo Karnevala je već tradicionalni dečiji Đurđevdanski karneval iz koga je proistekla ideja da se u jubilarnoj godini Karneval omasovi i postane nova tradicija u obeležavanju Đurđevdana – dana grada. Zainteresovane institucije, ustanove, privredna društva, preduzetnici i udruženja građana mogu da se prijave na e–mail mojglavnigrad@kg.org.rs najkasnije do 25. aprila.


EU nametnula Ukrajini kolonijalni status - 30.07.2015, Sputnik Srbija\nEU nametnula Ukrajini kolonijalni status\nNeke zemlje i dalje sprovode imperijalnu, kolonijalnu politiku, rekao je za list „Izvestija“ predsednik Državne dume Rusije Sergej Nariškin. 30.07.2015, Sputnik Srbija\n10:40 30.07.2015 (Osveženo: 16:19 05.10.2015)\nNeke zemlje i dalje sprovode imperijalnu, kolonijalnu politiku, rekao je za list „Izvestija“ predsednik Državne dume Rusije Sergej Nariškin.\n5 Jul 2015, 10:00\n„Želja za vođenjem imperijalne, u suštini kolonijalne politike, ostala je do danas, a negde im odlično stoji. To je tesno vezano za dugu nekažnjivost, kako za izvršavanje zločina protiv mira i čovečanstva, tako i za popustljivošću prema neofašističkim i sličnim ideologijama koje mirišu na rasizam. Sa prećutnim odobrenjem ideja superiornosti jednog naroda nad drugim otpočinjali su mnogi ratovi. U tom smislu, krajnje su opasne i savremene ideologije „isključivosti‘“, naveo je šef Državne dume.\nOn predlaže pogled na to kako se danas ograničava suverenitet država-članica NATO-a i EU.\n„Zar nije tzv. ujedinjena Evropa predložila Ukrajini kolonijalni status — imati obaveze, ali ne i prava“, naglašava Nariškin.\n„Prateći međunarodnu politiku, naravno, vodi se i unutrašnja politika. U toj istoj Ukrajini i u baltičkim zemljama vidimo mnoštvo ograničavanja po nacionalnoj, jezičkoj, religioznoj osnovi. Vodeće zapadne zemlje više vole da ne vide to, ali se čuvaju da ne primete porast neonacističkih raspoloženja i slavljenje pratilaca Hitlera“, rekao je on.\n1 Jun 2015, 12:00\nKomentarišući odnose Rusije i Evrope, Sergej Nariškin je izrazio uverenost da tamo ima saveznika Rusije.\n„Čak i u tim zemljama, gde su Vlade raspoložene otvoreno rusofobski i aktivno vode takvu propagandu. Znam da je tamo realno raspoloženje u društvu drugačije. Ako bi svim zemljama EU dali mogućnost da samostalno donose odluku o tzv. sankcijama, što i treba da bude tačka gledišta međunarodnog prava, videli bismo drugačiju sliku nego što je sada“, naveo je predsednik parlamenta.\n„SAD u ovakvoj situaciji ne pobeđuju na račun mistične izolacije Rusije, već realnog slabljenja zemalja EU, njihovog ekonomskog potencijala i međunarodnog autoriteta“, smatra on.


RTS :: Opozicija traži ostavke Dačića i Vučića zbog događaja u Libiji\nPolitika Opozicija traži ostavke Dačića i Vučića zbog događaja u Libiji\nOpozicija traži ostavke Dačića i Vučića zbog događaja u Libiji\nponedeljak, 22. feb 2016, 13:39 -> 14:03\nPoslanik Nove stranke Zoran Živković zatražio je od premijera Srbije Aleksandar Vučića da podnese ostavku zbog pogibije dvoje službenika ambasade Srbije u Libiji. Šef poslaničke grupe Socijaldemokratske stranke Marko Đurišić ocenio je da bi se u normalnim zemljama ostavka ministra Dačića podrazumevala.\nSlužbenici ambasade Slađana Stanković i Jovica Stepić, koji su oteti u novembru 2015. godine u gradu Sabrata, poginuli su pre tri dana u američkom bombardovanju tog grada.\n"Pozivam Vučića da podnese ostavku kad već ide na vanredne izbore. On treba da je podnese zbog svega, a posebno zbog ovoga što se desilo u Libiji pre dva dana, odnosno pre 100 dana. Zašto su ti ljudi uopšte bili tamo kad nije bilo bezbedno", rekao je Živković novinarima u Skupštini Srbije.\nŽivković je ocenio da je pogibija službenika nastavak Vučićeve sage gde on ubija ljude u Srbiji.\n"Prvi primer je bio helikopter, a u ovom slučaju je, bojim se, još gora stvar. Mislim da nije nehat, nego se znalo da su ljudi u Libiji ugroženi. Zašto čuvati ljude koji su tamo svakodnevno izloženi opasnosti da budu kidnapovani i ubijeni", rekao je Živković.\nŠefica poslaničke grupe Demokratske stranke Nataša Vučković najavila je da će predstavnik DS-a u skupštinskom odboru za spoljne poslove podneti zahtev da ministar spoljnih poslova Ivica Dačić dođe na sednicu odbora i podnese izveštaj o tragediji.\n"Neophodno je da se Dačić odazove. Skupština ima pravo da sazna sve okolnosti - kakav je bio odnos između ministarstva i naših službenika u Libiji i da građani znaju kako funkcionišu naša diplomatska predstavništva u inostranstvu", rekla je Nataša Vučković novinarima.\nVučkovićeva je dodala i da je DS i ranije tražio da Ministarstvo spoljnih poslova objavi detaljan izveštaj o okolnostima otmice.\nŠef poslaničke grupe Socijaldemokratske stranke Marko Đurišić ocenio je da bi se u normalnim zemljama ostavka ministra Dačića podrazumevala. "Naravno da je odgovoran i premijer, ali odgovornost u prvom trenutku je na ministru", rekao je Đurišić.\nNa to je šef poslaničke grupe SPS-a Đorđe Milićević odgovorio da nema nikakvih razloga za ostavku Dačića, ali da treba ispitati sve okolnosti.\n"Evidentno je da postoje političke stranke koje su spremne da ovu tragediju iskoriste kako bi došle do najprizemnijih poena. Nije ni vreme ni tema i mi nismo imali nameru da oko ovoga sučeljavamo političke stavove, ali ne možemo da dozvolimo da budemo vreća za to", rekao je Milićević.\nPrema njegovim rečima, Srbija je učinila sve da pokuša da spase živote svojih građana.\nPoslanica Srpske napredne stranke Aleksandra Tomić rekla je da će događaji u Libiji sigurno biti tema sledeće sednice Odbora za spoljne poslove.\nSamostalni poslanik Pokreta za preokret Janko Veselinović istakao je da taj pokret ni na koji način ne želi da učestvuje u tome da pojedine političke partije koriste ovu tragediju i od toga prave marketing.\n"Nema manju odgovornost Vučić koji je tog dana napravio predstavu od tragedije, iako su njegovi ministri nama tu u sali odgovarali da su radnici na sigurnom i da će doći svojim kućama", rekao je Veselinović.\nOcenio je da su optužbe na račun ministra spoljnih poslova deo predizborne kampanje.\nSamostalni poslanik Levice Srbije Borislav Stefanović rekao je da odgovornost Ministarstva spoljnih poslova očigledno postoji, ako ništa drugo onda zbog toga što nije na vreme zatvorilo ambasadu Srbije.


Anđeo Rima – Moj svet muzike\nAlesandro Moreski (Alessandro Moreschi) bio je najpoznatiji kastrat 19-og veka i jedini kastrat bel canto stila čija izvođenja postoje na snimku.\nMoreski je učio pevanje kod Gaetano Kapočija, u katoličkoj crkvi „San Salvatore in Lauro“ u Rimu. Sa samo 15 godina postaje prvi sopran u horu te crkve i redovan član grupe solista, kojima je Kapoči organizovao nastupe u salonima čuvenih rimskih porodica. Zahvaljujući Kapočiju, Moreski je dobio priliku da peva u Betovenovom oratorijumu, posle čega je postao poznat kao „Anđeo Rima“. Ubrzo zatim, pozvan je na audiciju za hor Sikstinske kapele, gde je primljen na mesto prvog soprana. Ovo mesto zadržao je narednih 30 godina.\n1903. godine, katolička crkva je dobila novog Papu, koji je zabranio kastrate. U isto vreme, promenio se i direktor Sikstinske kapele, koji je penzionisao Moreskija i njegove kolege kastrate.\nSve svoje snimke Moreski je napravio u Rimu, za muzičku kompaniju iz Londona. Prvi snimci napravljeni su 1902. godine, a posle dve godine, snimljeno je još nekoliko kompozicija – ukupno 17.\nMoreski je umro na današnji dan, 21. aprila 1922. godine u Rimu, verovatno od upale pluća.\nVeridba je dugo trajala → ← Nesrećna „Aida“


Viva Vox ne prestaje da oduševljava svet\nViše od četiri godine nakon što je obrada Ramštajnove pesme Du hast na YouTube-u proslavila tada mali hor iz Beograda, Viva Vox, jedan od najpopularnijih američkih sajtova za deljenje zabavnih sadržaja 9gag ponovo je otkrio ovaj snimak i postavio ga na svoju naslovnu stranicu.\nViva Vox za praznike: Prenos koncerta iz Arene\nRadio-televizija Srbije emitovaće koncert hora Viva Vox, najpopularnijeg a cappella sastava na ovim prostorima,iz Kombank arene 1. i 2. januar od 19 časova na Drugom programu Nacionalne televizije.\nBeogradski manifest uz brojne koncerte domaćih grupa\nViše od 40 koncerata će biti održano na Festivalu manifestacija i destinacija Beogradski Manifest od 27. do 29. maja na Kalemegdanu.\nVečeras kreće Beer fest\nVečeras se otvara Beer Fest, jedan od najvećih festivala u Beogradu, koji će od 17. do 21. avgusta posetiocima priuštiti sjajan muzički program, a zvezde večeri otvaranja svakako biće sastav Rudimental koji će nastupiti od 21h.\nViva Vox obradio muziku iz filma La La Land\nViva Vox je pripremio novi spektakl, i to u 5 i po minuta! Navikli su nas na iznenađenja, a sada su snimili svojevrsni mini-film i obradili muziku iz filma koji je napravio pometnju na nedavno održanoj dodeli Oskara, na kojoj je osvojio 6 statua – La La Land.


MMF: Imigranti mogu da podstaknu rast zemalja domaćina\nM. D.\t 28. septembra 2016. 10:37\nMeđunarodni monetarni fond je ocenio da imigracija može da pomogne podsticanje ekonomskog rasta zemalja domaćina i pozvao na brzu integraciju novih radnika kako bi se savladale političke tenzije.\nZapažanje MMF-a, sadržano u novoj studiji, koincidira sa snažnim anti-imigrantskim raspoloženjem u zapadnim zemljama, pošto globalna izbeglička kriza dostiže razmere koje nisu zabeležen još od Drugog svetskog rata, prenosi agencija Frans pres.\n“Migracije mogu da podstaknu društvene napetosti i da izazovu politički otpor u prihvatnim zemljama, ali dosadašnje iskustvo pokazuje i da one mogu da obezbede prednosti u smislu višeg rasta, produktivnosti i ublažavanja starenja stanovništva”, navodi se u izveštaju.\nJedan procentni poen rasta udela migranata među odraslom polulacijom zemlje domaćina može dugoročno da rezultira rastom u 2,0 odsto BDP-a po glavi stanovnika, dodaje se dalje.\nMMF je pozvao na brzu integraciju pridošlica u tržišta rada, kao i u obrazovni sistem i založio se za podršku pokretanju biznisa migranata, kako bi se predupredile napetosti i socijalni pritisci do kojih može doći u procesu apsorbovanja nove populacije migranata.\n“Izbeglice zahtevaju posebnu pažnju. Ključno pitanje je smanjenje vremena koje čekaju tražioci azila pre nego što im se dozvoli da rade”, navodi se u izveštaju.\nPrema oceni MMF-a, stah zbog migracija je uticao i na opredeljenje britanskih glasača ove godine da se odluče za opciju otcepljenja od Evropske unije.\nFrancuska agencijaI dodaje da i republikanski predsednički kandidat u SAD, Donald Tramp, zagovara podizanje zida duž američko-meksičke granice kao sredstvo za kontrolu ulazaka migranata u zemlju.


Niška televizija » Kuća porodice Joksimović na sigurnom (VIDEO)\nObjavljeno 07.10.2014. 11:13\nProblem porodice Joksimović iz naselja Nikola Tesla, kojima je nakon prolećnih poplava kuća počela da klizi u korito Kutinske reke, napokon je rešen. Zajedničkim snagama Vodoprivrednog preduzeća „Erozija“ i preduzeća Srbijavode, radovi se privode kraju. Sagrađen je bedem, a korito reke je izmešteno dalje od potpornog zida. Ekipa „Niške televizije“ bila je na licu mesta.\nPre samo nekoliko meseci, Slaviša Joksimović iz niškog naselja „Nikola Tesla“ hvatao se za glavu plašeći se za bezbednost svojih najbližih i sigurnost porodične kuće.\nKada je unutrašnjost kuće počela da puca, a ponor bio sve bliži pomoćnoj prostoriji, za spas se obratio svim nadležnim institucijama, ali i „Niškoj televiziji“. Zajedničkim snagama, Slaviša će sa svojom porodicom, zimu sada dočekati bezbrižno.\nU Vodoprivrednom preduzeću “Erozija”, koje je sa Srbijavodama osmislila regulaconi plan i rešenje za njegov problem, kažu da je situacija zaista bila ozbiljna, i da su se trudili da to reše što pre.\nNišu i okolini, za sada, prema rečima stručnjaka, ne preti opasnost od većih izlivanja u narednom periodu koji donosi padavine. Međutim, ipak apeluju da građani poštuju reke, ne bacaju smeće u korita, i prijave svaku potencijalnu opasnost.\nNiška televizija na terenu sa saobraćajcima (VIDEO)\nKORONA VIRUS https://t.co/HPm7HZPtC4 46 minutes ago


Limundo: Lažnim ponudama ne pomažete malom Gavrilu - Svetionik.com\nDirektno :: Sport #1397\n1037 mesto 3\n1397 Limundo: Lažnim ponudama ne pomažete malom Gavrilu\n"Limundo", organizator humanitarne akcije za pomoć malom Gavrilu od prodaje kapitenske trake Kristijana Ronalda apelovao je na sve ljude da više ne šalje lažne ponude jer time samo odmažu akciji. Poslednja prava ponuda u 11 sati i 22 minuta je 6.001.148 dinara.\nSin Zvezdana Terzića pomoćnik poslovnog direktora Zvezde!\nDirektno :: Sport 1 mesto · 12.04.2021 00:00\nCrvena zvezda od 1. aprila ima dvojicu Terzića na visokim funkcijama u klubu: generalnog direktora Zvezdana i njegovog sina Kostadina, koji je novi pomoćnik poslovnog direktora Marka Petrovića, potvrđeno je Direktno.rs iz kluba. Pročitaj više\nPod istragom UEFA i FSS klubovi Bate Gašića, Miluna Todorovića...\nDirektno :: Sport 2 mesto · 12.04.2021 00:00\nUtakmice koje su pod istragom posle dojave UEFA su mečevi Prve lige Srbije: Železničar - Borac i Trajal - Jagodina, tvrdi Mirko Poledica, predsednik Sindikata profesionalnih fudbalera "Nezavinost". Pročitaj više\nDirektno :: Sport 3 mesto · 12.04.2021 00:00\nNajtrofejniji trener Košarkaškog kluba Partizan Duško Vujošević danas je dobio mural u Beogradu, čime su mu navijači crno-belih još jednom "skinuli kapu" zbog svega onoga što je uradio vodeći sa klupe tim iz Humske. Pročitaj više\nVuletić sa uglednim ljudima sprema revoluciju u FK Partizan\nDirektno :: Sport · 12.04.2021 00:00\nVladimir Vuletić, bivši potpredsednik FK Partizan, najavio je da će pokušati da napravi promene u klubu. Posle poraza u derbiju, Vuletić je kritikovao predsednika Milorada Vučelića, ovog vikenda je na udaru bio Ivica Iliev, kog je optužio za potpisivanje štetnog ugovora sa Leonardom, u kom je naknadno utvrđena klauzula za plaćanje sume od čak 15 miliona evra u kasu Anžija, a sinoć je najavio početak realizacije Manifesta. Pročitaj više\nDirektno :: Sport 1 mesto · 15.04.2021 00:00\nZa fudbal u Srbiji se ovih dana čulo i u Evropi. Naravno, ne zbog kvaliteta, nego zbog sumnji da su pojedini mečevi Prve lige Srbije i Superlige namešteni. I to nije sve, već su danas podnete i krivične prijave zbog sumnjivih rezultata u Košarkaškoj ligi Srbije. Ta dešavanja nisu promakla Danilu Ikodinoviću, našem proslavljenom vaterpolisti, koji je komentarisao dešavanja u sportu i pogodio u centar. Pročitaj više\nDirektno :: Sport 2 mesto · 15.04.2021 00:00\nUEFA je kaznila Crvenu zvezdu sa dva meča igranja bez prisustva publike, jedna je uslovno do aprila 2022. i novčano 30.000 evra zbog rasističkog ponašanja huligana prema Zlatanu Ibrahimoviću na meču sa Milanom u okviru prvog meča šesnaestine finala Lige Evrope 18. februara, a ni dva meseca posle meča ne zna se ime izgrednika. Pročitaj više\nDirektno :: Sport 3 mesto · 15.04.2021 00:00\nGeneralni direktor Crvene zvezde Zvezdan Terzić stigao je u Palatu pravde na suđenje povodom optužbe da je nezakonito prisvajao novac od transfera fudbalera OFK Beograda u periodu od 1998. do 2006. godine. Međutim, ovu zgradu je brzo napustio, budući da je suđenje otkazano. Pročitaj više\n"NASLEDNICI" I Mrkelin sin zaposlen u Zvezdi\nDirektno :: Sport 1 mesto · 13.04.2021 00:00\nKako je to Direktno.rs juče prvi javio, sin generalnog direktora Crvene zvezde Zvezdana Terzića, Kostadin, zaposlen je u klubu, i to kao pomoćnik poslovnog direktora kluba iz Ljutice Bogdana. Ali, nije on jedini sin funkcionera Zvezde koji radi na stadionu "Rajko Mitić". Pročitaj više\nDirektno :: Sport 2 mesto · 13.04.2021 00:00\n"U klubu me hoće Bajatović, Ljuba Apro, a neće me ljudi koji polažu račune našem predsedniku države. Tako da kažem, nemojte me prozivati da sam ja nečiji trener, ja sam samo svoj trener, Vučića cenim, poštujem, volim i ovo nema veze sa njim - rekao je trener "lala" Nenad Lalatović posle pobede nad Zlatiborom. Pročitaj više


Air Serbia obnovila čarter letove ka Egiptu - Aviatica\nAir Serbia obnovila čarter letove ka Egiptu\nNakon Turske i Egipat se od danas našao na spisku čarter destinacija srpskog nacionalnog avio-prevoznika Air Serbije.\nDatum / Date: 04.08.2020.\nAir Serbia obavila je danas, u utorak 4. avgusta, prvi čarter let u ovoj letnjoj sezoni do popularnog egipatskog letovališta Hurgade. Nacionalna avio-kompanija intezivno radi na normalizaciji čarter saobraćaja i do sada je ugovoreno 16 letova do Hurgade i jedan do Šarm el Šeika, a uskoro se očekuje organizacija i dodatnih letova do Hurgade.\n„Zadovoljni smo sve većim brojem dogovorenih čarter letova, kao i činjenicom da potražnja raste i u sezoni ograničenih putovanja usled aktuelne pandemije korona virusa. Osim aktivnog čarter saobraćaja do omiljenih destinacija naših putnika na Crvenom moru, nedavno smo uspostavili i čarter linije do turskih letovališta Antalije i Bodruma, što je dodatna potvrda kvalitetne saradnje kakvu imamo sa našim partnerima iz turističkih agencija. Fokusirani smo na dalje ugovaranje čarter letova u želji da našim putnicima omogućimo bezbedno i sigurno putovanje i odmor bez ograničenja“, izjavio je Boško Rupić, viši menadžer agentske i korporativne prodaje u Air Serbiji.\nSve čarter letove za Egipat nacionalni avio-prevoznik obavljaće avionima Boing B737 i Arbas A319 sa po 144 sedišta.


Lenovo u 2013. – 50 miliona pametnih telefona i 9,2 miliona tablet računara | Lenovo u 2013. – 50 miliona pametnih telefona i 9,2 miliona tablet računara – Mobilni telefoni\nLenovo u 2013. – 50 miliona pametnih telefona i 9,2 miliona tablet računara\nLenovo Grupa danas je objavila rezultate svog četvrtog fiskalnog kvartala i cele poslovne godine koja se završava 31. marta 2014. godine.\nSa rekordnim godišnjim prihodom od 38,7 milijardi dolara , što je povećanje od 14 odsto u odnosu na prethodnu godinu, rekordnim prihodima pre oporezivanja od 1,01 milijardi dolara, što je uvećanje od 27 odsto iz godine u godinu i rekordnom godišnjom zaradom od 817 miliona dolara, uvećanjenom 29 odsto, kompanija Lenovo je imaola zaista izuzetno uspešnu godinu.\nU SAD-u , kompanija Lenovo nadmašila je Apple u isporuci PC računara u četvrtom kvartalu i postala broj tri. Sa 20 uzastopnih kvartala rasta na tržištu PC računara, Lenovo je nastavio da pokazuje da može da ostvari brz rast i u apsolutnim brojkama isporuke broja uređaja, ali i u tržišnog udela, čak i na najzahtevnijim tržištima.\nKada se kombinuju tableti i računari da bi se formirala “Tablet PC +” kategorija, kompanija Lenovo prodala je rekordnih 64 miliona uređaja , što je uvećanje od skoro 18 odsto u odnosu na prethodnu godinu , nadmašivši kretanje ovbog tržište za više od 13 procentnih poena.\nLenovo je ostvario i rekordnu isporuku od 114 miliona uređaja, 37 odsto vipe nego pre godinu dana.\nOvo je 4. kvartal za redom da je kompanija Lenovo prodala više tableta i pametnih telefona nego računara.\nOve činjenice ilustruju transformaciju kompanije Lenovo, kao lidera tržišta pametnih povezanih uređaja.\nLenovo u 2013. – 50 miliona pametnih telefona i 9,2 miliona tablet računara was last modified: May 21st, 2014 by Goran Aničić\nLenovolenovo tabletpametni telefonitablet-pctableti


Poginuo lider Donjecke Narodne Republike, ubica uhapšen\n01.09.2018 00:00 | Glas Srpske\n“Kao rezultat toga on je zadobio smrtonosne povrede”, naveo je taj izvor.\nIma i povrijeđenih, prenose ruski mediji.\nRanije je izvor u bezbjednosnim strukturama DNR saopštio da je u eksploziji ranjen ministar za prihode i poreze Aleksandar Timofejev, koji je prevezen u bolnicu.\nRanije je saopšteno da je u restoranu u centru Donjecka, udaljenom stotinak metara od rezidencije Zaharčenka, odjeknula eksplozija, da je jedan čovjek poginuo, a da je troje ljudi ranjeno., naveo je Sputnjik.\n“U republici je uvedeno vanredno stanje, granice su zatvorene, a već su uhapšeni osumnjičeni za izvršenje ovog terorističkog čina”, rekao je Kazakov za televiziju “Rusija 1”.\nDopisnik RIA Novosti iz Donjecka prenosi da je u gradu mirna situacija, na ulicama nema vojnih odreda, sve službe rade u redovnom režimu. U ovom trenutku saobraćaj u većem delu grada funkcioniše normalno, a zatvoren je samo u oblasti koju su blokirale bezbjednosne službe, a u kojoj se dogodilo ubistvo, prenio je Sputnjik.\nRuski predsjednik Vladimir Putin saopštio je danas da je ubistvo lidera samproglašene Donjecke Narodne Republike (DNR) Aleksandra Zaharčenka “kukavički čin” čiji je cilj destabilizacija krhkog mira u regionu, javlja Rojters.\nU saopštenju koje je izdao Kremlj, Putin, međutim, ne optužuje Ukrajinu da stoji iza tog ubistva, primjećuje britanska agencija.\n“Aleksandar Vladimirogič je zaista bio narodni lider, hrabra osoba snažne volje, patriota Donbasa. U teškim vremenima za njegovu republiku, on je ustao da je brani, preuzevši ogromnu ličnu odgovornost, i predvodio je narod”, navodi se u saopštenju.\nRuski predsjednik je uputio izraze saučešća porodici i prijateljima ubijenog Zaharčenka.\nUkrajinska služba bezbjednosti saopštila je da vjeruje da je ubistvo Zaharčenka između “pobunjenika i njihovih ruskih sponzora”, navodi Rojters.


Dnevni izveštaj 28.08.2019\nObjavljeno: 28. 08. 2019\nPriliv FDI u prvoj polovni godine uvećan 31% g/g\nPrema rečima ministra finansija Srbije Siniše Malog, ukupan priliv direktnih stranih investicija u Srbiji u prvoj polovini ove godine je 1,9 milijardu evra, što je oko 31 odsto više nego u istom periodu lane. Srbija nezaustavljivo ide napred, istakao je Mali, a i "Fajnenšel tajms" je prošle nedelje potvrdio da smo šampioni po broju direktnih stranih investicija, podvukao je ministar. Po podacima Narodne banke Srbije, najviše stranih direktnih investicija lane je došlo iz Francuske – 710,7 miliona evra, zatim Hongkonga – 434,5 miliona, Holandije – 317,5 miliona, Nemačke – 263,7 miliona i Rusije – 237,3 miliona evra. Posmatrajući oblasti u koje strani investitori najviše ulažu, pokazuju podaci NBS-a, u prerađivačku industriju uloženo je 924,8 miliona evra, u saobraćaj i skladištenje 660,1 miliona, a slede finansijske delatnosti, građevinarstvo i rudarstvo.\nKonzorcijum Behtel-Enka jedini dostavio ponudu za M. koridor\nKonzorcijum "Behtel-Enka" jedini je dostavio ponudu na javnom pozivu za strateškog partnera za izgradnju Moravskog koridora, saopštilo je danas Ministarstvo građevinarstva, saobraćaja i infrastrukture nakon otvaranja ponude. Radna grupa za izbor strateškog partnera za relizaciju projekta izgradnje Moravskog koridora (auto-puta od Preljine do Pojata), kojom predsedava potpredsednica vlade Zorana Mihajlović, danas je otvorila ponude na javnom pozivu za izbor strateškog partnera, a konstatovano je da je do isteka roka stigla jedna prijava na javni poziv, koju je dostavio konzorcijum "Behtel-Enka".\nProsečna neto plata u junu 53.633 dinara\nProsečna neto plata u Srbiji u junu 2019. iznosila je 53.633 dinara i nominalno je veća za 9,0 odsto, a realno za 7,4 procenta u odnosu na isti mesec prošle godine, objavio je Republički zavod za statistiku. Statistika pokazuje da su u junu su najveće plate u Srbiji imali zaposleni u vazdušnom saobracaju, odnosno radnici u kontroli letenja, piloti i kopiloti koji u proseku zarađuju oko 177.000 dinara.\nIndeksi u Americi u novom padu; Evropa u zelenom nakon saopštenja iz Kine o ukidanju restrikcija na kupovinu automobila\nUtorak je završen negativnom korekcijom indeksa na Wall Streetu, a uglavnom kao posledica daljeg pada kamate na desetogodišnje trezorce, što je samo produbilo inverziju krive prinosa. Kamata na desetogodišnje trezorce ispod je nivoa za onu na dvogodišnje i to za 5 bazičnih poena pa se to tumači kao jak recesioni signal. S&PO500 izgubio je juče 0,2% a Nasdaq 0,25%.\nOd korporativnih dešavanja izdvajamo da je Johnson&Johnson dobio 1,9% na dnevnom nivou, nakon što je obznanjen da će platiti kaznu od 572 miliona USD, zbog slučaja sa opidom u Oklahomi, što je međutim iznos manji nego se očekivalo.\nEvropski indeksi bili su uglavnom u zelenom – razlog tome je to što je Kina najavila ukidanje restrikcija na kupovinu automobila, te se ovo tumači kao dobra vest za evropske proizvođače istih. Stoxx600 dobio je 0,5% i uglavnom je bio vođen rastom kompanija iz auto segmenta.\nOd makro podataka izdvajamo da je nemačka kamenijima imala pad u drugom kvartalu, zahvaljujući slabijem izvozu, a koji je verovatno posledica globalnih trgovinskih tenzija.


OSUĐEN RUSKI HAKER PETER LEVAŠOV: Dobio 33 meseca zatvora!\nHakovanje, ilustracija, Foto: Profimedia\nLevashov se 2018. godine izjasnio krivim zbog namernog oštećenja zaštićenog računara, zavere, onlajn prevare i teške krađe identiteta\nObjavljeno: 21.07.2021. 08:26h 08:38h\nRuski haker Peter Levašov (40), međunarodno poznat kao "Bot master" osuđen je u SAD na 33 meseca zatvora koliko je već proveo u pritvoru zbog optužbi da je upravljao mrežom uređaja koji se koriste za krađu podataka sa računara, distribuciju neželjene pošte i instaliranje zlonamernih softvera.\nLevašov se 2018. godine izjasnio krivim zbog namernog oštećenja zaštićenog računara, zavere, onlajn prevare i teške krađe identiteta, prenosi AP.\nPodrazumeva se da neko ko pravi i koristi botnete, kao što ste to vi radili i profitirali od toga čineći ih dostupnim sajber kriminalcima, treba da očekuje da će biti procesuiran i kažnjen. Jer zaista, reč je o ozbiljnom kriminalnom ponašanju koje je štetno", ukazao je sudija.\nUPRAVO JE SAOPŠTENO: Boško Soldatović osuđen na 15 godina zatvora\nSAD I BRITANIJA OSUDILE HAPŠENJE FREDIJA GEVARE: Suočava se sa optužbama za terorizam i izdaju!\nMANDIĆ PROGOVORIO O NAPADU NA GAZIMESTANU: Ovo je iživljavanje nad srpskim narodom!\nRuski hakerPeter LevashovOsuđen je na zatvorAmerikaKrađa podataka sa računara


Golemac surovo iskren: Odigrali smo veoma lošu utakmicu!\nStrateg Cedevite Olimpije posle poraza od Zvezde\nKošarkaši Crvene zvezde na pola su puta do finala AdmiralBet ABA lige. Crveno-beli su večeras u dvorani „Aleksandar Nikolić“ savladali Cedevitu Olimpiju (93:82) u prvom meču polufinalne serije plej-ofa regionalnog takmičenja, posle kojeg strateg gostiju Jurica Golemac nije imao previše razloga za zadovoljstvo.\nUz čestitke rivalu na zasluženoj pobedi, Golemac je rekao:\n- Utakmica kakvu smo očekivali, čvrsta, fizički zahtevna… Nismo uspeli da odgovorimo na to, dozvolili smo previše ofanzivnih skokova u trećoj četvrtini, mi smo promašili četiri, pet zicera i tu nam je Zvezda pobegla. Tražili smo da budemo u egal završnici i da tu tražimo neku šansu, nismo uspeli, ali ovo je plej-of. Nova utakmica je za četiri dana, analizirati, pripremiti i vratiti se nazad - kazao je strateg ovosezonskog četvrtfinaliste Evrokupa i dodao:\n- Današnja utakmica za nas nije bila dobra. Odigrali smo veoma lošu utakmicu defanzivno, napadački ne toliko loše, ali u nekim momentima smo težili individualnim rešenjima, što ne sme da se događa protiv ekipe kao što je Zvezda.\nLesor posterizovao Kalinića – ovo je slika sezone u AdmiralBet ABA ligi! (FOTO)\nJurica Golemac KK Cedevita Olimpija KK Crvena zvezda AdmiralBet Aba liga aba liga\nLjudi tvrde da je ovo 20 najzgodnijih frajera na svetu. Dobro se kotira Aragorn, ali i Deni de Vito. Ko je vaš favorit?\nNasumično ubadao ljude: Kinez vitlao nožem u tržnom centru u Šangaju - povredio četiri osobe (FOTO/VIDEO)


Tag / Odbojka na pesku / Vesti online\n10 + 10 sa Irenom Drobnjak\nOve nedelje u rubrici 10 + 10 razgovarali smo sa Irenom Drobnjak, reprezentativkom Srbije u odbojci na pesku.\nBadinger promenio sport, hoće na Olimpijske igre\nČejs Badinger "digao" je ruke od košarke sa samo 29 godina, ali ne i od sporta!\nSvi volimo bič volej\nU Novom Pazaru počinje prvenstvo Srbije u odbojci na pesku\nTrodnevno prvenstvo Srbije u odbojci na pesku, "Vip Bič Masters 2014" počinje sutra u Novom Pazaru, uz učešće 22 para u muškoj i 15 u ženskoj konkurenciji.\nPredstavljen VII Vip beach masters 2014.\nPrvenstvo Srbije u odbojci na pesku biće održano u 12 gradova.\nSrbi prvaci Balkana u odbojci na pesku\nOI: Odbojkašice na pesku u manje atraktivnoj opremi\nV. Jovanović - Vesti 3 komentara\nZašto je odbojka na pesku sport za oči i dušu?\nKada se kaže da je odbojka na pesku sport za oči i dušu, to nije rečeno tek tako. Naročito se to odnosi na odbojku na pesku kojom se bave dame, jer koliko god da su atraktivni muškarci koji...


Provod – Page 2 – Stara planina – Babin zub servisne informacije\nCategory Archives: Provod\nOd sutra počinje skijaška sezona na Staroj planini\nDecember 19, 2018 Babin zub, Hotel Stara planina ****, Jabučko ravnište, Knjaževac, Najave, Obaveštenja, Provod, Skijanje, Stara planina, Turizam, Vesti, Vesti iz Knjazevca, Vesti iz Srbije, Zabava, Zanimljivosti\nOd četvrtka, 20. decembra, manifestacijom Ski opening, počinje zimska sezona na Staroj planini.\nSvečano otvaranje sezone SP resort najavio je za petak, 21. decembar, u 12:00 časova.\nU ski centru Stara planina od sutra će raditi gondola i prateće staze, na kojima ima 30 centimetara utabanog snega. U četvrtak i petak skijanje će biti besplatno, dok će tokom subote i nedelje, dok traje ski opening, važiti 30 odsto popusta na cenu ski karata. Radno vreme je od 9 do 16 časova, obavestilo je JP Skijališta Srbije.


RTS :: Pojačan saobraćaj, povoljni uslovi za vožnju\nServisne vesti Pojačan saobraćaj, povoljni uslovi za vožnju\nPojačan saobraćaj, povoljni uslovi za vožnju\nnedelja, 31. dec 2017, 08:07 -> 08:31\nU Srbiji se očekuje pojačan intezitet saobraćaja i veći broj vozila karakterističan za poslednji dan u godini, pa ukoliko na pojedinim deonicama dođe do usporene vožnje, treba poštovati saobraćajne propise i ne ulaziti u rizična preticanja, upozorava Auto-moto savez Srbije.\nVeći broj vozila očekuje se i na auto-putevima, i ostalim frekventnijim putnim pravcima koji prolaze kroz Srbiju.\nVremenske prilike su povoljne za putovanje ali zbog niskih temperatura postoji opasnost od stvaranja poledice tamo gde su kolovozi vlažni.\nPrema podacima Uprave granične policije RS, na našim graničnim prelazima, na putničkim terminalima, čekanja nisu duža od 30 minuta.\n1 Oko podneva obnova železničkog saobraćaja između Beograda i Novog Sada\n2 Kursna lista za 10. decembar\n3 Oprez zbog kiše i susnežice\n4 Prekid železničkog saobraćaja kod Čortanovaca\n5 Novi red vožnje na srpskim prugama\nDobro... Sramota Zanimljivo Само ви себе заваравајте Tako je


Protiv Njemačke 74 slučaja, protiv Hrvatske 55\n23.02.2018 11:30 | Srna\nBrisel/Zagreb - Zemlja sa trenutno najviše otvorenih slučajeva zbog povrede evropskog prava jeste Njemačka, protiv koje se vode čak 74 postupka, a blizu su i Belgija, Grčka, Španija, Portugalija i Hrvatska.\nPrema navodima hrvatskih portala, u toku je 55 postupaka protiv Hrvatske, od kojih su 33 još u fazi kada Evropska komisija članici šalje "prvo upozorenje".\nU drugoj, predsudskoj fazi, trenutno je 20 postupaka, a Evropska komisija podnijela je i dvije tužbe protiv Hrvatske.\nTe tužbe podnesene su jer Zagreb nije izvijestio Evropsku komisiju da li su dvije evropske direktive prenesene u nacionalno zakonodavstvo, a u oba slučaja je Komisija tražila od Suda EU da Hrvatskoj naloži plaćanje kazni.\nIako zemlje članice uglavnom nastoje da izbjegnu rješavanje sporova sa Briselom pred sudom EU, često su sklone da krše zajednička pravila ili da kasne sa realizacijom evropskih propisa u nacionalnom zakonodavstvu.


U kojoj fazi ciklusa ćete imati najviše sreće u ljubavi - Erotski Magazin\nUkoliko ste upoznali interesantnog muškarca i želite da vaš prvi sastanak bude uspešan, poslušajte savete britanskih naučnika koji u jednoj studiji tvrde da izbor muškarca i ljubavni uspeh zavisi od faze mentrualnog ciklusa.\nNekoliko dana posle menstruacije, žene se, tvrde naučnici, vraćaju u “normalu”, bolje procenjuju muškarce i jasnije čitaju znakove neverbalne komunikacije\nBritanski naučnici tvrde da žene sastanke treba da planiraju na osnovu svog menstrualnog ciklusa.\nNaime, žene su u danima pred menstruaciju, tokom nje i par dana posle, u totalnom hormonskom haosu, što utiče na procene, rasuđivanje, pa čak i na kriterijume u izboru partnera, tvrde stručnjaci.\nMenstrualni ciklus ne utiče samo na raspoloženje i fizički izgled, već i na to kakvi muškarci će vam se dopasti, šta ćete obući… Naučnici tvrde da hormonska erupcija koja se događa u telu tokom ciklusa potpuno menja ženu.\nUkoliko ste upoznali interesantnog muškarca, a niste sigurni da li sa njim može da se desi nešto više od površnog poznanstva, sa procenom sačekajte dok vam ne prođe ciklus\nDokazali su da su izbori potencijalnog partnera najlošiji tokom ovulacije, jer su oko 14. dana ciklusa kada je plodnost na vrhuncu, žene sklonije pogrešnim izborima.\nTada su im privlačniji “loši momci”, nego oni pouzdani, a jedan eksperiment je dokazao da će se žena u ovulaciji uvek zagledati u “mačo tipa”.\nTakođe, žene tada oblače izazovniju odeću i stavljaju više nakita, dok su devojke i žene koje su u fazi ciklusa mnogo mirnije i staloženije, bolje procenjuju karaktere i više se oslanjaju na intuiciju i svoja čula. Ali tokom ciklusa glas im je mnogo neprivlačniji, odnosno piskaviji, a jedno istraživanje pokazalo je da se takve boje glasa muškarcima najmanje dopadaju, što je ponovo posledica hormona.\nSeksi amaterka sa savrsenim telom\nAko u krevetu okrenete leđa partneru, to...


HAOS U FRANCUSKOJ: Ustali protiv zakona o radu (LIVE VIDEO) | Borba.rs\nŠirom Francuske počeli protesti protiv neoliberalnih reformi zakona o radu koje predlaže predsednik Emanuel Makron\nHAOS U FRANCUSKOJ: Ustali protiv zakona o radu (LIVE VIDEO)\nSvet12.09.2017. 16:44h 16:51h0\nNajveći sindikati pozvali svoje članove na štrajk a železničari, javni službenici i studenti izašli na ulice\nŠirom Francuske počeli protesti protiv neoliberalnih reformi zakona o radu koje predlaže predsednik Emanuel Makron.\nJedan od najvećih sindikata u Francuskoj, Generalna konfederacija rada (CTG), pozvao je svoje članove u štrajk, dok su istovremeno zaposleni u železnici, javnim službama i studenti izašli na ulice Pariza, Marseja i Tuluza. Francuska policija rasporedila je na ulice Pariza mobilne policijske jedinice u iščekivanju popodnevnog protesta.\nPrema rečima predstavnika sindikata CGT Denisa Vavsorija, određeni broj zaposlenih na Ajfelovoj kuli planira da popodne, takođe, obustavi rad i za sada se ne zna da li će kula da ostane otvorena za turiste. Na hiljade sindikalnih aktivista se od jutros okuplja na ulicama Marseju, Arvea, Tuluza i u drugim francuskim gradovima.\nFrancuska je očigledan primer da levica mora da zaoštri političku borbu, i za umesto "korektivnog faktora" neoliberalizma ponovo stekne ambiciju da dođe na vlast, i da uspostavi društvene promene i socijalizam. U suprotnom, neoliberali će, kao što se i vidi, svake godine pokušavati da uvedu svoje polise, i na kraju, kada snaga i volja popusti, u svojim namerama i da uspeju. Zato umesto reakcije na njihove namere, mora da postoji akcija, i jasna revolucionarna namera levice. Kako u Francuskoj, tako i u ostatku Evrope.


Protest „Jedan od pet miliona“ u Beogradu: Zatražena smena Nebojše Stefanovića (VIDEO) | Insajder TV - Više od vesti\nProtest „Jedan od pet miliona“ u Beogradu: Zatražena smena Nebojše Stefanovića (VIDEO)\n"Srbija je večeras ustala i nema više spavanja" , poručila je večeras jedna od organizatorki protesta "Jedan od pet miliona" Jelena Anasonović građanima na Trgu Slavija na kraju protestne šetnje. Ona je ponovila ranije zahteve demonstranata dodajući novi, a to je smena ministra policije Nebojše Stefanovića jer, kako je navela, umesto da broji nerešena ubistva on broji sugrađane. Skup je protekao bez incidenta, a novi protest zakazan je za 5. januar.\n„Dobro jutro dragi ljudi. Dobro jutro jer je Srbija večeras ustala i nema više spavanja. Mnogo nas je ali nećemo mi da se brojimo neka to rade oni„ , rekla je Anasonović i podsetila na zahteve demonstranata.\n„Tražimo smenu najvećeg doktora u Ministarstvu unutrašnjih poslova, smenu Nebojše Stefanovića. Zato što umesto da broji nerešena ubistva on broji nas sugrađane“ , istakla je Anasonović.\nOna je zatim ponovila i ostale zahteve demonstranata kao što su redovno prisustvo opozicije u informativnim emisijama ove televizije, 5 minuta u Dnevniku RTS za predstavnike protesta “1 od 5 miliona”, otkrivanje svih okolnosti ubistva Olivera Ivanovića kao i nalogodavce napada na Borka Stefanovića i Milana Jovanovića.\n„Dokle god nam ovo ne ispune, okupljaćemo se svake subote u sve većem i većem broju“ , navela je Anasonović i pozvala građane da se „sledeće godine, na istom mestu i u isto vreme, 5. januara, ponovo okupe.\nPodsetimo, ministar policije Nebojša Stefanović nedavno je rekao da je na prošlom protestu učestvovalo oko 5.000 ljudi, što je znatno manje od onoga što tvrde organizatori protesta. On je, na konferenciji za novinare, uz pomoć fotografije pokušao da objasni kako je policija došla do ove cifre tvrdeći da su organizatori demonstracija broj učesnika skupa povećali za 10 puta.\nSindikat vojnih penzionera predvodio kolonu\nI ove subote centrom Beograda kolona građana prošetala je ispred transparenta "Jedan u pet miliona". Za razliku od prethodnih na čelu kolone ovog puta bili su predstavnici Sindikata vojnih penzionera i invalida. Skup je kao i ranije bio bez stranačkih obeležja, a u kolini su bili lideri opozicionih stranaka kao što su Borko Stefanović, Boris Tadić, Boško Obradović, Dušan Petrović, Nebojša Zelenović, i drugi.\nGrađanima su se ove subote pridružile i brojne organizacije, a među njima i članovi organizacije Kritična masa, Krov nad glavom i druge.\nInače, četvrti po redu protest pod nazivom "Jedan od pet miliona" počeo je i večeras u 18h na platou ispred Filozofskog fakulteta u Beogradu. Okupljenim građanima su se prvo obratili glumac Branislav Trifunović, novinar Srđan Škoro i predsednik Mesne zajednice Rakita Desimir Stojanov, a potom su građani krenuli u protestnu šetnju.\nFoto: Srđan Ilić / Protest Jedan od pet miliona\nTrifunović je okupljenima poručio da ako ih pitaju ko je organizator protesta, oni odgovore (predsednik Srbije Aleksandar) Vučić, jer da nije njega, kako je rekao, ne bi bilo ni protesta.\n"Hvlala ti Vučiću što si ubrzao svoj odlazak", rekao je Trifunović. Na samom početku, glumac je pozvao okupljene građane da pošalju poruku podrške Davoru Dragičeviću i grupi "Pravda za Davida" koji već mesecima traže od nadležnih da otkriju ko je ubio 21-godišnjeg Banjalučanina Davida Dragičevića.\nTrifunović je upozorio okupljene građane da na trasi šetnje može doći do provokacija, ali je zamolio da na njih, kako je rekao, odgovaraju osmesima i poljupcima.\nNa protestu, pred okupljenima, govorio je i predsednik Mesne zajednice Rakita Desimir Stojanov koji je rekao da dolazi "odande gde ugnjetavaju, ponižavaju, biju".\n"Mi tražimo za naše selo samo mir i reka da nam ne bude oduzeta. Imamo li pravo na to?", upitao je Stojanov.\nOn je poručio i da investitoru koji gradi malu hidroelektranu u Rakiti neće dozvoliti da prođe kroz njegovu dedovinu.\nNakon ovih govora, učesnici skupa krenuli su u protestnu šetnju od platoa, preko Makedonske, Svetogorske, Takovske, Kneza Miloša i Ulice kralja Milana do Trga Slavija.\nKako su javili reporteri Insajdera sa lica mesta kolona građana protezala se od zgrade Politike u Makedonskoj ulici do zgrade Pošte Srbije u Takovskoj ulici.\nKolonu je kod Doma omladine pokušala da presretne grupa od stotinak ljudi, koji su nosili transparente s natpisima “Ne damo Kosovo”. Njih je policija, međutim, zaustavila i incidenata nije bilo.\nKod zgrade RTS u Takovskoj ulici održan je performans.\nKod RTS-a je pušten snimak izjave predsednika Srbije Aleksandra Vučića u kojoj kaže da neće ispuniti nijedan zahtev makar ih se skupilo i pet miliona građana, a potom je raširen transparent s natpisom "Počelo je" i zapaljene su baklje.\nOrganizatori protesta pozvali su građane ispred RTS-a da naprave što veću buku.\n"Kada već ne žele da nas vide onda neka nas čuju", poručili su.\n"Ovo je zemlja za nas"\nDemostranti su zastali kod zgrade Beograđanka u kojoj se nalazi Studio B. Okupljenima se tada obratio glumac Branislav Trifunović i zamolio okupljene da, kako je rekao, pozdrave predsednika Vučića, koji u vreme održavanja protesta gostuje na toj televiziji. Građani su uzvikivali "Vučiću, prebroj nas" i "Vučiću, lopove", a pevali su i "Barbara, javi se". Trifunović je potom poručio da je "ovo zemlja za nas", citirajući reči pesme grupe EKV, koju je potom puštena s razglasa.\nNi ovog puta nije bilo vidljivo prisustvo uniformisanih policajaca, izuzev saobraćajnih policajaca.\nTokom šetnje su se sa razglasa čule pesme Hladnog piva, EKV-a, Anice Dobre, a na samom čelu kolone obezbeđen je bio i prostor za osobe sa invaliditetom.\nSamo neki od transparenata koji su nosili okupljeni građani bili su "Metla za Ratel i RTS" , "Ima nas pet miliona", "Dosta laži, penzioneri su gladni", "Šetam ne želim da odem", " Vratite otete penzije", "Reke vam ne damo, recite ne MHE", "Mi smo uz narod, ni za sadašnje, ni za bivse lopove".\nPodsetimo, građani koji protestuju več četvrtu subotu za redom, zahtevaju 5 minuta u Dnevniku RTS za predstavnike protesta “1 od 5 miliona” , redovno prisustvo opozicije u informativnim emisijama ove televizije, ali i smenu ministra unutrašnjih poslova Nebojše Stefanovića.\nZahtevi su i otkrivanje nalogodavaca i počinilaca ubistva Olivera Ivanovića, nalogodavaca i počinilaca napada na lidera Levice Srbije Borka Stefanovića kao i nalogodavaca napada na novinara Milana Jovanovića iz Grocke.\nInače, ovo je četvrti po redu protest građana u poslednjih mesec dana.\nPrve demonstracije pod sloganom "Stop krvavim košuljama" održane su 8. decembra, a povod je napad na lidera Levice Srbije Borka Stefanovića.\nDrugi i treći protest održani su pod sloganom „Jedan od pet miliona“ , a povod je bila poruka predsednika Srbije i lidera SNS-a Aleksandra Vučića da neće ispunjavati zahteve opozicije, „makar se na protestima skupilo i pet miliona ljudi“.\nNa sva tri protesta, iako bez stranačkih obeležja, u nekim od prvih redova bili su čelnici više opozicionih stranaka u Srbiji, dok su se okupljenima obraćali glumci Branislav Trifunović i Tihomir Stanić, akademik Dušan Teodorović, karikaturista Dušan Petričić i novinar portala Žig Info Milan Jovanović.\nSvaki dosadašnji skup prošao je bez incidenta kao i bez vidljivo uniformisanih policajaca.


Slučaj vladike Filareta\nČini se da je slučaj vladike Filareta ovih dana jedno od najvažnijih državnih pitanja u Srbiji, koje nije zaobiđeno ni tokom susreta ministara spoljnih poslova Srbije i Crne Gore u Beogradu Vuka Jeremića i Milana Roćena:\n“Kako bismo to mogli zaobići?! Predlagao sam da se zajedničkim snagama obratimo na relevantne međunarodne adrese i pokušamo da prevaziđemo ovu situaciju koja je stvorena. Nije bilo, sa ove strane, reakcije.”\n“Početkom ove nedelje je upućen i zvanični demarš Republici Crnoj Gori iz Ministarstva spoljnih poslova i od tada smo nekoliko puta imali priliku da razgovaramo telefonom.”\n“Samo da dodam, kolega Jeremić je možda upotrebio prejaku riječ “demarš”. Hoću da ponovim da je upućen na pogrešnu adresu.”\n“Hajde opet da dodam da, ipak, imamo taj stepen slaganja - treba da prevaziđemo ovaj problem. Došlo je do demarša i to je nešto što moramo da prevaziđemo zajednički.”\nU Beograd, kako nam je rečeno u kancelariji Vlade Srbije za pridruživanje EU, nije stigao odgovor Brisela na pismo srpskog premijera Vojislava Koštunice najvišim evropskim zvaničnicima, u kome traži pomoć u rešavanju slučaja vladike Filareta. Istovremeno, Filaret na granici sa Crnom Gorom najavljuje radikalizaciju protesta, navodeći da će, ukoliko mu se ne obrati neko od zvaničnika Crne Gore, od "nedelje prekinuti i uzimanje vode i lekova". Ministar vera Srbije Radomir Naumov očekuje da će zvaničnici EU savetovati crnogorskim vlastima da Filareta puste da pređe granicu:\n“Da zvaničnici EU na isti način kao što su crnogorskim vlastima sugerisali da se zabrani njegov dolazak, očekujem da im ta ista EU, u ime svih tih razloga, savetuje da ga puste da uđe.”\nAmbasadorka Crne Gore u Srbiji Anka Vojvodić smatra da su srpski zvaničnici ispolitizovali slučaj vladike Filareta. Ipak, ambasadorka navodi da crnogorska Vlada pokušava da pronađe rešenje:\n“Čini mi se da je najviše tome doprinelo to što je rekao predsednik, gospodin Vujanović - da bi se u atmosferi koja nije usijana na ovaj način moglo vidjeti kako objasniti EU i, eventualno, Haškom tribunalu taj slučaj kao iznimku i riješiti ga u nekim drugim okolnostima.”\nPodsećamo, Vladika Filaret je označen kao jedan od pomagača haških begunaca i nalazi se na listi osoba kojima je zabranjen ulazak u zemlje EU. Preporuka EU Crnoj Gori da Filareta pusti na svoju teritoriju bio bi jedini način da se udovolji zahtevima srpskog vladike, budući da je haški sud odbio molbu srpskih vlasti da ga skine sa spiska. Podsećamo na odgovor portparolke glavne tužiteljke haškog suda Olge Kavran na naše pitanje kada i na koji način neko može biti skinut sa spiska:\n“Kada ne bude više ljudi koji su u bekstvu neće biti ni spiska.”\nJelena Milić iz Foruma za međunarodne odnose ne isključuje mogućnost eventualnog dogovora sa evropskim zvaničnicma, kako bi slučaj vladike Filareta bio rešen. Ipak, ona podseća da Crna Gora, odlukom da ga ne pusti na svoju teritoriju, ispunjava svoje međunarodne obaveze:\n“Volela bih da podsetim da je EU zaista položila veliki kredibilitet u jednom vrlo rizičnom procesu razdvajanja državne zajednice i sprovođenju crnogorskog referenduma – usudila bih se reći da su Crnogorci, građani i rukovodstvo, tom prilikom prošli kroz iglene uši i da je Crna Gora stvarno ispunila sva očekivanja od strane EU. Mislim da bi sada svako ponašanje međunarodne zajednice koje bi na neki način degradiralo tu činjenicu ili crnogorsku državnost bilo kontraproduktivno po nju samu.”\nVladika Filaret je prošle noći, zbog pogoršanog zdravstvenog stanja, smešten u prijepoljsku bolnicu, ali je van životne opasnosti. Srpski vladika je počeo štrajk glađu 28. avgusta na granici Crne Gore i Srbije kod mesta Lanče pošto mu je bio zabranjen ulazak u Crnu Goru jer se nalazi na listi osoba za koje se sumnja da pomažu haškim beguncima.


Peskov prokomentirao summit G-7 bez Putina - Russia Beyond Croatia\nPeskov prokomentirao summit G-7 bez Putina\n09. LIP 2015.\nPredsjednik Rusije Vladimir Putin je okrenut radu u učinkovitijim formatima nego što je Grupa sedam, izjavio je u ponedjeljak, 8. lipnja, glasnogovornik šefa ruske države Dmitrij Peskov, komentirajući summit G-7 koji je 7. i 8. lipnja održan u Bavarskoj.\n„Što se tiče diskusije o tome jesu li pozvali Putina ili ne, hoće li ga pozvati ili neće, je li to teško ili lako ostvarivo, želim još jednom ponoviti: predsjednik Rusije se koncentrira na rad u drugim, mnogo efikasnijim formatima, koji odražavaju realni raspored svih snaga u svjetskom ekonomskom prostoru”, izjavio je Peskov, a prenosi agencija „Interfaks”.\nPeskov je izrazio žaljenje što na summitu „velike sedmorke” nije upućen apel svim potpisnicima Minskog sporazuma da se pridržavaju odredbi ovog dokumenta. „Primijetili smo da su sankcije [na summitu G-7] povezane s realizacijom Minskog sporazuma od strane Rusije”, istaknuo je glasnogovornik predsjednika Rusije. „Više puta smo istaknuli da treba jednostavno pročitati ovaj Minski sporazum pa shvatiti tko ga treba ispunjavati. Mi u ovom slučaju, na žalost, još nismo čuli da je apel upućen onima koji ga trebaju realizirati”, istaknuo je Peskov, prenosi portal Vesti.Ru.\nPeskov je odbio komentarirati spremnost na pooštravanje antiruskih sankcija, koju su izrazile zemlje G-7. „Već smo govorili o svom odnosu prema toj retorici sankcija i nemamo što dodati”, prenosi agencija TASS.


Poskupljenje struje za privredu koje će “nadoknaditi građani” | Krupljani.BA\nPoskupljenje struje za privredu koje će “nadoknaditi građani”\nMinimalno poskupljenje struje za privredu, ili ljepše rečeno- novi model naplate električne energije bi trebao stupiti na snagu već sredinom januara. Ovo je potvrdio direktor Elektroprivrede Bosne i Hercegovine, Bajazit Jašarević. Jašarević koji je danas Federalnom premijeru, Fadilu Novaliću i resornom ministru Nerminu Džindiću predao “novi model” prema kome bi se ubuduće trebali obračunavati računi, nije želio odgovoriti na pitanje koliko će to “minimalno povećanje biti”. Ranije je najavljeno povećanje cijene struje od 30 posto.\nPo novim cijenama struja za privredu mogla bi se obračunavati već od sredine januara, poručuju iz Elektroprivrede Bosne i Hercegovine. Prije toga potrebno je da “model” prvo usvoje organi Elektroprivrede, a potom i Vlada Fderacije Bosne i Hercegovine.\n“Bitno je da je model u skladu sa zakonima ove zemlje, da je tržište otvoreno i da nastojimo doći do poskupljenja, ili korekcije cijene koje je najmanje moguće, ali teško bi se moglo očekivati da kod ovoliko skokovite promjene cijene na tržištu da energija ostane na istoj cijeni”, ukazao je Bajazit Jašarević, direktor Elektroprivrede Bosne i Hercegovine.\n“Mi i dalje vjerujemo u stavove koje nam je prenijela Vlada Federacije Bosne i Hercegovine da do poskupljenja neće doći, ukoliko bi to Vlada dozvolila, pokazala bi se da je zaista neodgovorna. Zanimljivo je da to poskupljenje nisu zatražile druge dvije elektroprivrede koje rade u Bosni i Hercegovini -Elektroprivreda Hrvatska zajednica Herceg-Bosna, i Elektroprivreda Republike Srpske.”, mišljenja je Mladen Pandurević iz Udruženja poslodavaca Bosne i Hercegovine.\n“Građani mogu pomisliti da zadržavanjem cijene struje na nivou, neko vodi računa o njima. Međutim da kroz kupovinu roba i usluga oni će platiti mnogo više nego da je cijena struje na tom nivou”, istakao je Pandurević.\n“Za takvu aktivnost Elektroprivredi treba oko dvije milijarde maraka i to mora finansirati iz dobiti, i iz akumulacije. Važnije je hoćemo li energije imati za 50 godina, nego kakva joj je cijena ove godine”, kazao je Jašarević.


"Svi bi pozdravili postizanje sporazuma Kosovo - Srbija" | Kodex.ME\nHašim Tači, foto:AA\nTači o razgovorima s liderima u regionu\n"Svi bi pozdravili postizanje sporazuma Kosovo - Srbija"\nPredsjednik Kosova Hašim Tači izjavio je da zemlje regiona podržavaju dijalog i mogućnost postizanja mirovnog sporazuma između Kosova i Srbje.\n13. 09. 2018 - 13:02 Autor: Kodex\nTači je kazao da se proteklih dana sastao sa predsjednikom Albanije Ilirom Metom, predsjednikom Crne Gore Milom Đukanovićem, premijerom Makedonije Zoranom Zaevim i albanskim političkim liderima u Makedoniji, sa kojima je razgovarao o novonastalim okolnostima za mogućnost postizanja sporazuma Kosovo - Srbija. Tači je ocijenio da bi taj sporazum bio u interesu dvije države i dva naroda, a istovremeno bi imao pozitivan efekat i na region.\n“U okviru različitih stavova, prije svega, političkih, iskrenih mišljenja, analitičkih, akademskih, mogu se stvoriti i različitosti za i protiv sporazuma, što ja poštujem kao jako legitimno, ali važno je da su svi za sporazum Kosovo - Srbija. Ali ono što je jako važno je da su svi za dijalog i za pregovore i svi na regionalnom i međunarodnom nivou pozdravili bi sporazum Kosovo - Srbija”, kazao je Tači.\nOn je ponovio da postizanje sporazuma neće biti lak proces, jer se treba uraditi demarkacija ili korekcija granice duge oko 430 kilometara.\n“Ne može biti recipročnog priznanja bez završetka i tog procesa ili će se odvijati paralelno. Korekcija granice je moguća i obezbjeđuje Kosovu direktno priznanje od Srbije i pripajanje Preševa, Bujanovca i Medveđe Kosovu. Priznanje od Srbije znači priznanje od pet država EU, Grčke, Španije, Rumunije, Slovačke i Kipra”, kazao je Tači.\nDalje je istakao da to znači formiranje vojske Kosova i učlanjenje Kosova u NATO, kao i ukidanje ruskog veta u Savjetu bezbednosti UN-a i učlanjenje Kosova u sve međunarodne organizacije.\nPonovio je i da je zahtjev lidera Preševske doline legitiman i zasniva se na volji građana. Poručio je i da je potrebno da se funkcionalizuje rad Pregovaračke ekipe Vlade Kosova i da se stvori što je moguće širi politički koncenzus unutar vladajuće koalicije i sa opozicijom, jer kašnjenje sporazuma, znači i kašnjenje integracija u EU. Naveo je i da ukoliko se postigne sporazum ni jedna politička partija neće moći da drži kao taoc realizaciju tog sporazuma, jer će se građani izjasniti na referendumu.\nTači je, odgovarajući na pitanja novinara, kazao da niko ne može da predvidi datum postizanja sporazuma, te je istakao da se sporazum postiže između Kosova i Srbije, a ne Albanaca i Srba, kako to tvrdi predsjednik Srbije Aleksandar Vučić.\nTakođe je naglasio da, bez obzira što se zvaničnici Albanije izjašnjavaju protiv korekcije granica, Kosovo samo odlučuje o sporazumu sa Srbijom.


Svet: U Indiji najveći broj umrlih za 24 sata; SZO: Izgubićete rejting ako ne investirate u zdravlje\nZa razliku od ostalih >> Pročitaj celu vest na sajtu Radio Televizija Vojvodine << vakcina (Fajzer, Moderna, Džonson i Džonson), AstraZeneka još nije dobila odobrenje za upotrebu u SAD.\nIndija: Najveći broj umrlih za 24 sata\nDrugi dan za redom je broj novozaraženih manji od 300.000, ali je ukupan broj slučajeva virusa korona u Indiji prešao 25 miliona.\nVirus je u Indiji odneo skoro 280.000 života, navodi AP.\nSingapur je odobrio upotrebu vakcine Fajzer-BioNTeka protiv kovid-19 za decu staru od 12 do 15 godina, u pokušaju da proširi zaštitu što većeg broja građana, dok se bori sa nedavnim porastom broja zaraženih, rekli su danas zvaničnici.\nPodaci su pokazali da je vakcina Fajzer-BioNTek protiv kovid-19 pokazala visoku efikasnost kod odrasle populacije, navodi se u saopštenju Ministarstva zdravlja Singapura, preneo je Rojters.\nVlada će, takođe, produžiti interval između dve doze vakcina protiv kovid-19 na šest do osam nedelja, sa trenutnih tri do četiri nedelje, navodi se u saopštenju.\n"Pandemija poput ove predstavlja ogromne pretnje, ne samo za finansijsku stabilnost već za celokupan ekonomski i finansijski sistem", rekao je Monti za Rojters.\n"Svaki napor da se unapred integrišu zdravstvo i finansije će se u velikoj meri isplatiti", rekao je Monti u intervjuu.\n"Da bi se zemlje nagovorile da troše više, zdravstveni rizici bi se mogli pretvoriti u finansijske rizike", rekao je Monti, dodajući da bi države sa nedovoljnim ulaganjima tada mogle da se suoče sa rizikom od smanjenja kreditnog rejtinga.\n"Agencije za kreditni rejting bi, u okviru svojih procena, mogle uzeti u obzir spremnost zdravstvenog sistema", navodi se u izveštaju Komisije.\nVAŠINGTON - Američki predsjednik Džozef Bajden saopštio je juče da će poslati najmanje 20 miliona vakcina protiv kovida 19 drugim državama do kraja juna, što će biti prvi put da SAD dijele američke vakcine koje su odobrene za domaću upotrebu, javlja Rojters.


Najmanje 12 žrtava ledenog talasa, pogođen i severoistok SAD\nZamrznuto jezero Mičigen u Čikagu\nLedeni talas, koji je zahvatio američki srednji zapad, odneo je najmanje 12 života, a u četvrtak se proširio i na severoistočni deo Sjedinjenih Država.\nPrognoza meteorologa da će tokom vikenda biti toplije vreme mala je uteha za oni koji su suočeni sa rekordno niskim temperaturama, i do 37 stepena ispod nule na srednjem zapadu i minus 16 na istočnoj obali, brutalnim vetrom i ledom.\n"Temperature širom srednjeg zapada su u četvrtak ujutro među najnižim, a i dalje postoji opasan faktor vetra", rekao je za novinsku agenciju Rojters Endrju Orison iz Nacionalne meteorološke službe.\nU delovima Ilinoisa u četvrtak je bilo 36 stepeni Celzijusa ispod nule, u delovima Severne Dakote minus 30, a u Minesoti i delovima Mičigena 31 stepen ispod nule.\nŠkole u delovima Viskonsina, Minesote, Mičigena, Ilinoisa i Ajove su i dalje zatvorene.\nLedeni talas zahvatio je i Masačusets, Njujork, Pensilvaniju i prestonicu Vašington. Prema podacima meteorološke službe, u Bostonu je preko noći bio 21 stepen ispod nule.\n"Situacija u četvrtak ujutro je najgora kada je reč o hladnoći. Severoistočni deo zemlje će zahvatiti najhladniji arktički vazduh", rekao je Orison.\nHladnoća je od subote odnela najmanje 12 života širom srednjeg zapada. Pojedini su poginuli u saobraćajnim nesrećama povezanim sa vremenskim neprilikama, dok su neki smrzli na niskim temperaturama.\nIzuzetno je hladno i u delovima juga, Kentakiju, Tenesiju i delovima Džordžije. U sredu su širom srednjeg zapada oboreni rekordi kada je reč o niskim temperaturama, a najniža je bila u Minesoti, čak 44 stepena ispod nule.\nZvaničnici su saopštili da su u 85 odsto SAD zabeležene temperature ispod nule.\nMeđutim, situacija bi trebalo da se promeni do vikenda. U Čikagu, gde su radnici palili šine da bi vozovi mogli da se kreću a temperatura bila 30 stepeni ispod nule, u subotu i nedelju bi trebalo da bude mnogo "toplije" - i do 10 stepeni Celzijusa iznad nule.\nPolarni talas izazvao je stotine saobraćajnih nesreća, dok je u četvrtak ujutro više od 2.100 letova bilo otkazano, a najmanje 1.500 odloženo, i to uglavnom sa aerodroma u Čikagu. U tom gradu poremećen je i železnički saobraćaj.\nKompanija Dženeral motors obustavila je rad u 11 fabrika u Mičigenu, a na građane se apeluje i da štede prirodni gas.\nPoslednji, slični ledeni talas na srednjem zapadu i severoistoku bio je pre više od 20 godina.\nPolarni talas zahvatio SAD, delovi zemlje hladniji od Antarktika


RTCG - Radio Televizija Crne Gore - Nacionalni javni servis :: Politika :: EU i NATO sarađuju na donošenju stabilnosti na Z.Balkanu\n22. 10. 2021. 12:03 >> 12:05 1\nEU i NATO sarađuju na donošenju stabilnosti na Z.Balkanu\nEvropska unija (EU ) i NATO savez tokom posljednih godina podigle su saradnju na “nivo bez presedana”, i blisko sarađuju na donošenju mira i stabilnosti u regionu Zapadnog Balkana, kazao je generalni sekretar NATO-a Jens Stoltenberg.\nDrugog dana sastanka Sjevernoatlantskog savjeta na nivou ministara odbrane, kome prisustvuju i partneri iz Finske, Švedske i predstavnici Evropske unije, Stoltenberg je kazao da Alijansa i partneri dijele iste vrijednosti i suočavaju se sa istim izazovima.\n"Zajedno činimo euroatlantski region sigurnijim i stabilnijim", naglasio je Stoltenberg.\nStoltenberg kaže da je od 2014. godine saradnja NATO-a i EU podignuta na nivo bez presedana i sarađuju u brojnim oblastima- u dijeljenju informacija u realnom vremenu o sajber napadima i dezinformacijama, rješavanju problema ilegalnih migracija u Egejskom moru, kao i bliskoj saradnji na donošenju mira i stabilnosti u regionu Zapadnog Balkana.\n"Posljednjih godina Finska, Švedska i NATO razvile su načine da se uvjere da možemo da radimo zajedno u krizi. Tako da naše snage mogu da djeluju i komuniciraju jedne sa drugima brzo i bezbjedno. Naše snage vježbaju zajedno, i vodimo redovan politički dijalog na svim nivoima", kazao je Stoltenberg.\nSrbija i NATO partneri već 15 godina


Halid Bešlić snima englesku verziju svoje hit pesme U meni jesen je! - Muzika - Region - Vesti - Svet Plus\nHalid Bešlić snima englesku verziju svoje hit pesme U meni jesen je!\nPevač Halid Bešlić odlučio je da pesmu "U meni jesen je", koja je osvojila srca mnogih ljudi, snimi i na engleskom jeziku!\n21:41 19. OKT 2013.\n"Ta ideja postoji odavno, a sada smo krenuli u realizaciju. Sve ćemo raditi u studiju u Nemačkoj kod Džeme Novakovića, koji potpisuje aranžman za prvu verziju pesme "U meni jesen je" za koju je tekst i muziku uradio Zoran Kesić", rekao je Bešlić.\nKako kaže, prezadovoljan je uspehom poslednjeg albuma "Romanija", što potvrđuju i posete na svim koncertima koje je održao u posljednjih pola godine.\n"Publika sa mnom horski peva sve pesme. U Hrvatskoj me je iznenadilo kada je cela dvorana pevala "Lavandu", a isti slučaj je bio sa "Romanijom" u Kaunasu. Album je raznolik, tako da svako za sebe može naći nešto što mu odgovara. Zbog toga ću za sve kompozicije snimiti spotove", kaže Bešlić.\n"Prošle godine za najluđu noć sam nastupao u Budvi. Imao sam opet poziva iz ovog grada, ali još nisam ništa odlučio", kaže Halid.


Organizacije civilnog društva (OCD), osnovane na principu slobodnog udruživanja građana, obavezuju se da rade u javnom interesu. Svoje delovanje usmeravaju u različitim pravcima, a pre svega tamo gde su građanska prava ugrožena sa ciljem poboljšanja njihovog položaja i donošenja promena u duštvu. Radeći na poboljšanju položaja građana OCD se u svom radu često susreću sa javnim budžetima, kako na nacionalnom, tako i na lokalnom nivou, prepoznajući da se tu nalazi odgovor na veliki deo njihovih problema.\nI pored toga što razumeju da je budžet pravi odraz politika, kao i da uticanje na budžet može dovesti do opipljivih promena za njihove korisnike, OCD će se teško odlučiti da uđu u “borbu” u ovoj političkoj areni. Može se reći, sa pravom. Uticanje na budžet, ili budžetsko zastupanje je najopasniji deo zastupanje. Kroz budžetske analize mogu se otkriti velike malverzacije, korupcija, različiti skriveni interesi, te ljudi čije skrivene interese izlažete očima javnosti neće sedeti skrštenih ruku…\nBudžet je pravi odraz javnih politika. U njemu se jasno vidi šta je od najavljenih planova i stvarno planirano da se sprovede, a šta su potencijalno prazna obećanja. U budžetu se pokazuje ko ima koristi od javne potrošnje, a koga su zaobišli, kuda se novac usmerava, a kuda ne. Analiza budžeta može biti jasan pokazatelj na šta se treba fokusirati u pogledu lokalnih, nacionalnih, pa čak i međunarodnih problema.\nTokom istorije, javni budžet se formulisao u tajnosti, formulisala su ga zatvorena tela vlada koja najčešće usmeravaju izabrane vladine službenike, a koji, zauzvrat, uredno posvećuju pažnju organizovanim interesima.\nO makroekonomskoj politici koja nalaže formulisanje budžeta se retko javno debatuje i bilo šta dovodi u pitanje. Do sporova dolazi samo oko određenih delova; u praksi se javnost, čak i ona najaktivnija, izostavlja iz rasprave o budžetskoj politici. Kod nas se u pralmanetu, na inicijativu OCD organizuju godišnji budžetski forumi, ali na žalost, bez relanog uticaja. Da bi stvorili prostor za javnu raspravu o budžetu, organizovani javni zastupnici širom sveta počeli su da analiziraju svoje nacionalne i lokalne budžete. Njihov rad obuhvata pojednostavljivanje zvaničnih informacija koje su lako dostupne i koje se zatim dele sa kolegama iz civilnog društva kako bi ih koristili u svom radu. U Sjedinjenim Američkim Državama, najveće promene dogodile su se u roku kraćem od 20 godina. Mali broj visokostručnih budžetskih analitičara počeo je da radi na nivou celih SAD i pojedinih država; prva među nacionalnim organizacijama jeste Centar za budžetske i političke prioritete koji je rođen u krizi nastaloj kada je administracija predsednika Regana uvela teške rezove u socijalne programe i kada je Centar u značajnoj meri pokazao kako budžet SAD utiče na porodice sa niskim prihodima, siromašne i ljude na granici siromaštva – uključujući i milione ljudi koji su radili ali su i dalje bili siromašni.\nIdasa u Južnoj Africi, DISHA i Vidhayak Sansad u Indiji, Proshika i IDPAA u Bangladešu i mnoge organizacije u Latinskoj Americi otpočele su sa sličnim naporima, samostalno ili u saradnji sa Centrom. U Bangaloru (Indija) je Centar za javne odnose uveo „karticu za izveštaj“ koja korisnicima gradskih javnih servisa omogućava da rangiraju nivoe učinka i svoje zadovoljstvo. Ideja uzima zamah i u drugim gradovima, čime se povećava broj ljudi koji su upoznati sa budžetom i pripremljeni za akciju.\nZagovornici koriste budžetsku analizu za sledeće stvari:\n- Pojačavanje glasa građana koji se ne čuje\n- Pokretanje pitanja koja bi ostala zanemarena i privlačenje pažnje medija i ostalih delova građanskog društva\n- Osporavanje nepravične dinamike moći koja utiče na distribuciju javnih resursa - Prisiljavanje vladinih institucija da se prema marginalizovanim grupama odnose sa dostojanstvom\n- Stvaranje novog javnog prostora za učešće naroda\nPovezivanje iskustava sa mikro-nivoa sa ekonomskom i socijalnom politikom na makro-nivou Učenje načina funkcionisanja njihovog sistema donošenja odluka i ranijeg intervenisanja u procesu donošenja odluka\nBudžet koga je nekada u tajnosti sačinjavala mala vladajuća elita više se ne piše reda radi, već se nalazi pod lupom javnosti, pod povećanim javnim pritiskom, kako bi bolje odgovarao potrebama naroda. U mnogim zemljama su državne vlasti već delegirale ovlašćenja lokalnim vlastima ili je taj proces u toku, za šta su dobri primeri udruženja suseda u Latinskoj Americi, Panchyat Raj u Indiji, parishad sindikat i druga tela u Bangladešu koja su izabrana na lokalnom nivou. U ovom kontekstu, budžetska analiza može postati ulazna tačka za izgradnju odnosa sa lokalnim vlastima, radi lakšeg rešavanja životnih problema ljudi. Isti ti lokalni funkcioneri sa svoje strane vrše pritisak na funkcionere na državnom nivou radi preraspodele budžeta, tako da blagajne za otklanjanje siromaštva, obrazovanje i druge programe pomoći ne ostanu prazne.\nSa kolegama iz oblasti javnog zagovaranja iznesite plan za dobijanje i analizu javnog budžeta koji je u vezi sa vašim problemom. Odgovorite na sledeća pitanja: Da li je bilo teško ili lako doći do budžeta? Da li su ljudi na koje budžet utiče i aktivisti svesni uloge budžeta u rešavanju odnosno otežavanju problema? Da li je budžet pomogao ljudima da prevaziđu problem ili je doprineo njegovom usložnjavanju? Da li se budžet primenjuje prema planu raspodele ili postoji raskorak između plana i sprovođenja?


TENT: Uništeno preko 200 kg droge | TV KANAL 9 NOVI SAD\nNaslovna EMISIJE TENT: Uništeno preko 200 kg droge\nTENT: Uništeno preko 200 kg droge\nVIDEO K9: U Termoelektrani Nikola Tesla danas je uništeno preko 200 kilograma zaplenjenjenih narkotika. Potpredsednik Vlade Republike Srbije i ministar unutrašnjih poslova dr Nebojša Stefanović, tom prilokom je poručio da će policija nastaviti intenzivnu borbu protiv narkotrafikinga.\nPolicija je u poslednje tri godine zaplenila oko deset tona narkotika, rekao je ministar policije.\nPrema njegovim rečima, prediviđeno je uništavanje pet tona droge, koje će se sukcesivno obavljati u narednih pet, šest meseci, imajući u vidu da postoji ograničenje u pogledu količine koja može biti uništena po satu.\nMinistar je precizirao da je danas uništeno najviše marihuane, oko 40.000 različitih tableta, desetak kilograma heriona i manja količina kokaina. Stefanović je istakao da je za uspešno suzbijanje trgovine narkotivcima za Ministarstvo unutrašnjih poslova značajna dobra saradnja sa tužilaštvom i drugi bezbednosnim službama.\nUništavanje narkotika obavljeno je uz prisustvo tužilaštva, sudija, ljudi iz Elektroprivrede Srbije i Komisije Vlade Republike Srbije za praćenje postupka uništavanja psihoaktivnih kontrolisanih supstanci, koja je zadužene da ovaj proces prođe potpuno u skladu sa zakonom.\nPrethodni tekstBista Lazara Dunđerskog u Kulpinu\nSledeći tekstEdukacija – najbolja prevencija


U Egipat bez PCR testa, neophodno potpisati deklaraciju | Turistički žurnal\nU Egipat bez PCR testa, neophodno potpisati deklaraciju\nDeklaracija potvrđuje zdravstveno stanje osobe, a kako je saopšteno iz egipatske ambasade, mere predostrožnosti predviđaju da ukoliko se polazi iz zemlje koju je, prema broju zaraženih, Svetska zdravstvena organizacija proglasila za “epidemijski nivo”, potreban je i PCR test, ne stariji od 48 sati od datuma polaska.\nAmbasada je prenela takođe detaljne mere koje je ministarstvo turizma i antikviteta Egipta saopštilo oko ulaska putnika u avion egipatskih avioprevoznika – Egypt Air, AirCairo, poput sterilizacije pre leta, obaveznog nošenja maski za lice tokom leta, dodeljivanja posebnih mesta za osobe sa hroničnim oboljenjima.\nTakođe, navedene su mere predostrožnosti prilikom dolaska putnika na aerodrom, čije će se zgrade dezinfikovati i u kojima će biti instalirani elektronski prolazi za merenje temperature putnika.\nAmbasador Egipta u Srbiji Amr Alguvejli rekao je da je ambasada posvećena promociji turizma između Srbije i Egipta i podsetio na, kako je ocenio, uspešno učešće Egipta kao “zemlje partnera” ovogodišnjeg Međunarodnog sajma turizma, koji je održan u Beogradu od 20. do 23. februara 2020. godine.\nOn je otkrio da su srpski turisti koji dolaze direktnim linijama na Crveno more, južni Sinaj, Luksor, Asuan i Matru oslobođeni viza taksi do 31. oktobra, a dodao je da svi oni koji putuju kompanijom Air Cairo imaju 20% popusta na pristupe arheološkim nalazištima i muzejima pod ingerencijom egipatskog Vrhovnog saveta za upravljanje antikvitetima.\nFotografija: izvor, Pixabay\nHrvatski zavod za javno zdravlje objavio nove cene PCR i brzih antigenskih testova\nViše od 70 letova iz Splita prema osam nemačkih gradova\nCOVID potvrde od 1. februara 2022. vrede devet meseci za putovanja unutar EU-a


Časovi gitare - Flamenko centar\nČasovi flamenko gitare u našem centru.\nKontaktirajte nas za prijavu i sve dodatne informacije.\nSa svojih 13 godina, 1993. godine počinje da svira klasičnu gitaru u nižoj muzičkoj školi “Vatroslav Lisinski” u Beogradu, da bi se posle samo nekoliko godina u potpunosti posvetio flamenko muzici, kojom se bavi i danas.\nVeliki broj koncerata, televizijskih i radio nastupa, kao i predavanja održanih u cilju popularisanja flamenka u regionu, dovoljno govore o njegovoj stručnosti i kompetentnosti. Takođe, bavi se i izučavanjem teorije i razvoja flamenko muzike.\nDuži niz godina se bavi podučavanjem flamenko gitare, danas osnivač i predavač Škole muzike “El Aire”, prve škole flamenko gitare u regionu.


Iako je makedonski tim bio autsajder u finalu, sjajno je zaigrao u prvom poluvremenu i sa plus šest je potpuno nadigrao Mađare.\nNisu uspeli naši Petar Nenadić i Momir Ilić da dođu do izražaja jer je Vardar igrao sjajnu odbranu. Pored toga Milosavljev je odlično branio pa su rukometaši Vesprema imali velikih problema da smeste loptu iza leđa sjajnog srpskog golmana.\nMeđutim, Mađari su zaigrali nešto bolje u drugom delu jer su veoma brzo serijom 5:0 došli na samo gol zaostatka.\nU tim trenucima je srpski reprezentativac Petar Nenadić bio nerešiva enigma za Makedonce. Ipak, od rezultata 25:23, Vardar je stekao nedostižnu prednost koju je do kraja sačuvao i tako odbranio titulu šampiona Starog kontinenta.


„UGLEDNI“ PREDATORI (13) | ČA Glas\n30. новембра 2019 29. новембра 2019 I. М.\tKomentara (0)\n– Učenica višeg razreda osnovne škole dopisivala se na fejsbuku sa direktorom jedne velike firme u svom mestu. Posle uobičajene komunikacije i upoznavanja, viđala se sa njim na javnim mestima. Na sastanak sa pedesettrogodišnjim muškarcem dovodila je i dve drugarice koje su sedele za susednim stolom. Te „bezazlene“ sastanke naplaćivala je pet hiljada dinara, a „pratiljama“ je davala po hiljadu. Ubrzo je došla na ideju da svoju nevinost proda biznismenu za velike pare. O svemu su postojali i pisani dokazi. Ali, njene „pratilje“ su se uplašile i obavestile direktorku škole, a ona školskog psihologa, roditelje i policiju. Policajac zadužen za maloletnike znao je da neće biti lako bez dokaza, s obzirom da je reč o uglednom čoveku. Trebalo je da ugovore sastanak i da pedofil bude uhvaćen na delu. Umešala se majka devojčice, samohrana sa minimalnom zaradom, neoprezno se poverila stanodavcu, advokatu i dobrom prijatelju internet predatora. Naravno, do susreta nikada nije došlo, napadač se povukao, što ne znači da to nije pokušao na drugom mestu, sa drugom žrtvom – jedan je od primera sajber nasilja na koji je ukazala Katarina Jonev, stručnjak za bezbednost dece na internetu. Ona je nedavno održala predavanje na temu bezbednosti dece na internetu u Centru za stručno usavršavanje Čačak i Osnovnoj školi „Milica Pavlović“.\nNa predavanjima za prosvetare, učenike i roditelje, Katarina Jonev je napomenula da je trećina korisnika društvenih mreža mlađa od 18 godina. Novi vidovi komunikacije imaju brojne prednosti, ali i loše strane o kojima se malo zna i govori. Mladi su najčešće žrtve internet predatora, pedofila, psihopata…\n– Naša deca često prave grešku i na društvenim mrežama dele svoju intimu, komuniciraju sa nepoznatim osobama koje su često skrivene iza lažnih identiteta. Zloupotrebe takvih komunikacija nisu retke, podaci o deci i mladima koriste se i u nelegane svrhe. Zbog tih i mnogih drugih razloga, zaštita dece i mladih na internetu postaje gorući problem, kako na globalnom nivou, tako i u Srbiji. Oko 85 odsto dece i mladih koristi internet više od sat vremena i uglavnom pristupaju putem android ili „pametnih“ telefona. Od roditelja, nastavnika, policije i ostalih stručnih služba očekuje se da deci i mladima ukažu na digitalno nasilje, kao i da se ono ne razlikuje od bilo kog drugog oblika nasilja u školi i da neće biti tolerisano – napomenula je Katarina Jonev.\nPrema dosadašnjim iskustvima u svetu, devojčice su žrtve česšće nego dečaci. Mnoge od njih traže pažnju, žele da budu voljene i prihvaćene i zato neoprezno ulaze u komunikaciju sa nepoznatim ljudima i ljubav traže i na društvenim mrežama. Zato i Katarina Jonev upozorava da je vrlo važno razgraničiti stvaran i virtuelni svet, kao i da veliki broj pratilaca i prijatelja na društvenim mrežama nikako nisu pouzdan pokazatelj popularnosti i uspešnosti u bilo kom pogledu.\nFoto: Centar za stručno usavršavanje Čačak\n„TVOJ INTERNET BROJ 19833“ (12)\nKoliko smo puta do sada videli i čuli za broj 19833, Nacionalnog kontakt centra za bezbednost dece na internetu. Reklamana kampanja u sardnji sa Radiotelevizijom Srbije je jedan od načina da na slikovit i edukativan način budu prikazane sve opasnosti koje vrebaju u digitalnom svetu i na koje je važno da deca i odrasli obrate […]\nU serijalu „Stop nasilju iz sajber mraka“ često je pominjano koliko na mlade ljude negativno mogu uticati neprimerni komentari na društvenim mrežama, kako lako mogu postati žrtve internet predatora ili pedofila, a ostalo je da ukažemo i na opasne na internetu. Jedna od takvih su i takozvani „jutjub izazovi“. Deca se vrlo često usude da […]\nBESPLATAN KONCERT ANSAMBLA „METAMORFOZIS“ U DOMU KULTURE


Karadžićev advokat najavljuje zahtjev za reviziju presude – Visegradlive.com\nHome / RS - BIH / Aktuelnosti RS - BIH / Karadžićev advokat najavljuje zahtjev za reviziju presude\n20. Marta 2019.\tAktuelnosti RS - BIH 107 Views\nDrugostepena presuda koja je danas izrečena Radovanu Karadžiću jeste pravosnažna ali nije konačna, jer i dalje ima pravo na vanredni pravni lijek – reviziju, rekao je za Tanjug član Karadžićevog pravnog tima advokat Goran Petronijević.\n“Mi ćemo ga sutra posetiti i razmotriti mogućnost da od svih ovih dokaza koji su od nas prikriveni u toku prvostepenog postupka od strane tužilaštva, sačinimo novo činjenično stanje koje će nam biti dovoljan razlog za podnošenje zahteva za reviziju”, precizirao je Petronijević.\n“Ovo je odraz stanja na terenu. Kad god je pritisak prema Republici Srpskoj i prema Srbima, ovakve presude su uvek bile neka vrsta kompenzacije. Tako da se osim ovoga što se danas dogodilo nije se drugo ni moglo očekivati”, naveo je advokat.\nPrevious Kojić: Karadžić je istorijska ličnost, a ovo je politički sud\nNext Oblačno, ali slijedi razvedravanje\n10. Maja 2017.\t16,744


Broj pregleda : 6607082\nOva lista je na par dana, poprilično, uzdrmala domaću javnost, ali i podsetila srpsku inteligenciju da ponovo razmisli o problemu subverzivnog delovanja takozvanog neprofitnog sektora na nacionalnu bezbednost Srbije. Isto tako ova inicijativa nas je postakla da razmislimo koliko je moguće da se jedna mala Srbija oslobodi ovih destruktivnih društvenih činilaca infiltriranih u njen sistem.\nŠTA SU TO NEVLADINE ORGANIZACIJE (NVO)?\nVeć u životinjskom svetu možemo primetiti potrebu živih bića da se udružuju zarad nekog zajedničkog interesa, pa zato i poznajemo termine kao što su čopor, krdo, jato... Čovek važi za najinteligentnije biće na planeti Zemlji, ali i za najsocijalnije. Zašto je u zatvorima širom sveta „samica“, jedna od osnovnih sankcija u penološkom sistemu? Iz prostog razloga što je čovek društveno biće i jako teško podnosi asocijalizaciju.\nOd svog postanka, čovečanstvo pamti udruživanje ljudi, pa i njihovih sredstava, zarad nekog javnog dobra. To se radilo kroz razne pravne oblike, a u nas Srba, to su najčešće bile zadužbine, legati, fondacije. Još od Nemanjića, pa sve do danas, zadužbinarstvo je predstavljalo trajno darivanje svoje privatne imovine u javne, dobrotvorne svrhe. Rukovodioci te imovine imali su određeni kulturno – prosvetni zadatak.\nNevladine organizacije predstavljaju, po pozitivnom zakonodavstvu, svako udruživanje tri ili više osoba koje imaju zajednički cilj, a pri tome ne zarađuju profit i nisu u sastavu zvaničnih državnih institucija. Zvaničan naziv za nevladine organizacije u Srbiji je udruženje građana, odnosno udruženje. Zbog različite terminologije širom sveta, organizacija UN je 1945. godine poveljom ustanovila jedinstven termin – nevladine organizacije, koji je po mnogima, ušao u široku upotrebu nakon toga što je američki predsednik Ronald Regan 1983. osnovao Nacionalnu zadužbinu za demokratiju (NED), kao paradržavnu instituciju za finansiranje nevladinih organizacija koje rade na promovisanju i unapređivanju demokratije.\nSUBVERZIVNO DELOVANjE NVO\nKrajem prošlog veka vlade velikih sila, pre svega SAD, a potom i drugih zapadnoevropskih zemalja, su posredstvom svojih obaveštajnih službi, počeli da koriste nevladin sektor drugih država da bi se bavili propagandno – subverzivnim aktivnostima za račun države finansijera, a najčešće u ime demokratije i ljudskih prava. Subverzivne aktivnosti ovih institucija su pokrivene drugim aktivnostima, pa ih je zato teško pravovremeno uočiti i identifikovati njihove nosioce. Kako lepo primećuje profesor Radomir Milašinović, dekan fakulteta bezbednosti, NVO smeju sprovoditi propagandu, ali u okviru onoga što je dozvoljeno, odnosno u okviru statutarnih ciljeva, a nikako ne bi smeli neprijateljsku propagandu, indoktrinaciju, psihološku subverziju i druge delatnosti kojima se ugrožava ustavni poredak, bezbednosni, društveni, politički i drugi interesi zemlje. Takva neprijateljska propaganda je kao pravna kategorija ilegalna, pa bi trebala da snosi i određene konsekvence.\nSa ovog aspekta, sve institucije koje se bave ovakvom delatnošću u našoj državi, mogu se nazvati antisrpskim, „špijunskim“, a ako ih sprovode domaće organizacije, onda slobodno i izdajničkim\nPored gore navedene Nacionalne zadužbine za demokratiju (NED), kao finansijere nevladinih organizacija koje su se širom sveta vršile tzv. nenasilne revolucije, najčešće vidimo potpise Agencije SAD za međunarodni razvoj (USAID), FREEDOM HOUSE i mnoge druge. Svi oni koji su sumnjali u interese umešanosti SAD-a u unutrašnja pitanja drugih država, uverila je čuvena „Strategija niskog intenziteta“, usvojena sredinom '80ih godina 20. veka, koja predstavlja sistem teorijskih stavova o vođenju vojnopolitičkih sukoba s ciljem svrgavanja legalnih vlasti i rušenja sistema ili zaštite proameričkih režima.\nNENASILNE REVOLUCIJE (OTPORI)\nNevidljiva ruka Sjedinjenih Američkih Država koja je rušila legitimne režime bivših socijalističkih ili islamskih država na početku 21. veka, postala je vidljiva u obliku stegnute šake tj. pesnice. Pelcer je napravljen na prostoru bivše SR Jugoslavije, za vreme obaranja sistema na čijem čelu je bio Slobodan Milošević. Studentska, omladinska organizacija Otpor pokazala se kao dobar primer inostrano finansirane, nevladine organizacije koja je učestvovala u nenasilnoj revoluciji. Njeni članovi su kao uzor vodani širom sveta, gde god je postojala potreba da se ponovi srpski scenario. Srpska nevladina organizacija „CANVAS“, odnosno Centar za nenasilnu akciju, koju su organizovali bivši otporaši, postala je deo sistema NVO specijalizovanog za što mirnije rušenje „nepodobnih“ državnih uređenja. Taj sistem funkcionisao je tako što su zapadni centri moći putem svojih obaveštajnih službi, a preko NEDa i Fridom hausa finansirali logistiku i obuke, koju je vršio CANVAS. Na taj način beogradski scenario je urodio plodom u Gruziji (Kmara, 2003), Ukrajini (Pora, 2005), Libanu (2005) i Egiptu za vreme Arapskog proleća (ili bolje reći jeseni). Ovakve omladinske organizacije postoje u Azerbejdžanu (Jok), Albaniji (Mjaft) i Uzbekistanu (Bolga), dok su kolaps doživele u Rusiji i Belorusiji. Beloruski pokret Zubr, koji je u dva navrata pokušavao da svrgne vladu Aleksandra Lukašenka, jedina je „kopija“ Otpora koja nije uspela da izvrši revoluciju.\nOborna ili odbrana je ruski omladinski pokret osnovan 2005. godine, koga za razliku od sličnih pokreta u svetu, karakteriše nepostojanje uređene organizacije niti rukovodioca. Postoji u blizu trideset gradova širom Rusije i bavi se organizovanjem antivladinih protesta radi destabilizacije režima Vladimira Putina.\nKako bi sasekli u korenu potencijalnu obaveštajnu delatnost na svojoj teritoriji, ruska Duma je u julu mesecu prošle godine, izglasala zakon po kome se svim nevladinim organizacijama na teritoriji Rusije koje se bave političkim delovanjem a dobijaju finansijska sredstva iz inostranstva dodeljuje status „stranih agenata“. Po slovu ovog zakona „strani agenti“ će imati obaveze češće da podnose finansijske izveštaje, a prilikom publikovanja materijala moraće da naglase svoj „agentski“ status. Zakon je naišao na negodovanje zapada na šta je zakonopisac obrazložio da su takve strukture defakto strani agenti, što ne znači da vrše obaveštajnu ili špijunsku delatnost.\nDa li Putinovim receptom mogu da se izleče i srpske bolesti?\nNa žalost, teško. Srbi su, istorijski gledano, velika tj. značajna nacija, ali srpska država dvadesetprvog veka je mala država. Vojno – ekonomski i političko – teritorijalno, Srbija nije subjekt u međunarodnopravnom poretku koji može da vodi spoljnu politiku u interesu svog naroda, bez direktne pomoći neke svetske sile. Od početka ovog veka pa do danas, Srbija nije imala prorusku vladu, tako da, ako se ne dogodi iznenađujući zaokret, Putinov lek će ostati na negativnoj listi, a naši životi ostaće u rukama „agenata“ i zapadnog krupnog kapitala.


POSLE APSTINENCIJE DUGE DVE GODINE… Dubioza Kolektiv na Tašu 30. juna | Headliner\nHome»Muzika»POSLE APSTINENCIJE DUGE DVE GODINE… Dubioza Kolektiv na Tašu 30. juna\nHeadliner.rs / 22/01/2018 /\t0\t/\t629\nDubioza Kolektiv zakazao je druženje sa beogradskom publikom 30. juna na otvorenom – na stadionu Tašmajdan.\nU susret koncertu, balkan-ska-pank-dab atrakcija poručila je ljubiteljima njihovog nesvakidašnjeg zvuka: “Ove godine imamo dva velika povoda za koncert u Beogradu. Novi album “Pjesmice za djecu i odrasle” izašao je pre nepuna tri meseca i jedva čekamo da zasviramo nove pesme, a biće nam ovo i prvi solo koncert na otvorenom u glavnom gradu Srbije. Radujemo se što ćemo svirati na Tašmajdanu, čuli smo toliko priča o koncertima u tom prostoru”.\nNa Tašmajdan dolaze posle dve godine apstinencije od Beograda, tokom kojih su postigli nezamislive uspehe. Turneja na kojoj su promovisali EP i izdanje “Happy machine”, odvela ih je na brojne pozornice širom sveta, uključujući i Glastonbury, SXSW, Lollapalooza Berlin i Womad. Usledile su i turneje po Evropi, Severnoj Americi, Australiji i Indiji. Tokom godinu dana, uspeli su da održe više od 110 koncerata, ali ujedno i da predstave neke od najinteresantnijih video spotova nastalih na ovim prostorima.\nUlaznice za koncert Dubioze Kolektiv prodaju se preko Eventim prodajne mreže po ceni od 1.400 rsd za parter, odnosno 1.600 rsd za tribine.\nTags:BeogradDubioza kolektivkoncertPjesmice za decu i odrasleStadion TašmajdanTaš\nREAL OR FAKE? Trejler za film "Prijatelji" kruži internetom\nYo La Tengo... Sa četiri singla najavljuju novi album


Eksplozivan rast kvartalnih prihoda Epla od 54 posto\nTanjug 29. aprila 2021. 10:13\nNJUJORK – Američki tehnološki div Epl ostvario je rast ukupnih prihoda u kvartalu januar-mart 2021. od 54 procenta u odnosu na isti period prošle godine, i znatno veću dobit nego što su predviđali trgovci na Vol Stritu.\nAkcije Epla su nakon objave izveštaja o poslovanju u jednom trenutku porasle za preko 4,0 posto na produženom trgovanju, javlja CNBC.\nDvocifren rast prodaje su zabeležile sve kategorije Eplovih proizvoda, pri čemu je njegov najvažniji proizvod, smartfon Ajfon, registrovao skok prohoda od prodaje za 65,5 odsto u odnosu na godinu dana ranije.\nProdaja Mekintoš računara i ajpeda je takođe uzletela – ražunara za 70,1 procenat, a ajpeda za skoro 79 posto na godišnjem nivou.\nKompanija je saopštila da će povećati dividendu za 7,0 odsto, na 0,22 dolara po akciji, i da je odobrila otkup vlastitih akcija u vrednosti od 90 milijardi dolara, što je znatno iznad prošlogodišnjih sredstava izdvojenih za tu svrhu u iznosu od 50 milijardi dolara, i 75 milijardi dolara u 2019. godinu.\nUkupni prihodi u prva tri meseca ove godine dostigli su 89,58 milijardi dolara, što je za 53,7 posto više nego lani, dok su tržišni akteri predviđali da će iznositi 77,36 milijardi.\nPrihod od prodaje ajfona iznosio je 47,94 milijarde dolara, prodaja Mek računara je donela 9,10 milijardi, a od ajpeda je prihodovano 7,80 milijardi dolara.\nProdaja ostalih usluga iznosila je 16,90 milijardi dolara, dok je prodaja ostalih proizvoda bila vredna 7,83 milijarde dolara.\nProfit u posmatranom tromesečju iznosio je 23,6 milijarde dolara, što je više nego duplo iznad 11,3 milijarde zabeleženih u istom periodu 2020. Bruto marža je iznosila 42,5 procenata.\nFinansijski direktor Epla, Luka Maestri, izjavio je da kompanija očekuje da će prihodi u tekućem tromesečju, koje se završava u junu, takođe porasti u dvocifrenom procentu u odnosu na prošlu godinu, iako se suočavaju sa određenim teškoćama u proizvodnji zbog globalne nestašice čipova.\nMask pita Tviteraše da li da prihvati plaćanja u dodžkoin\nPKS i Petlja: Konkurs „Programiraj svoj uspeh“\nU Evropi nedostaje građevinski materijal


Na osnovu rješenja o izmjeni režima saobraćaja motornih vozila na dijelu Ulice Skenderija, koje je izdalo Ministarstvo saobraćaja Kantona Sarajevo, tokom jučerašnjeg dana su započeli pripremni radovi na postavljanju završnog sloja asfalta duž saobraćajnice na dionici od Doma mladih do broja 12.\nProjekat koji je započet krajem prošle godine finansiraju Općina Centar i Direkcija za ceste Kantona Sarajevo koji su izdvojili 145.000 KM.\n–Od nadležnog kantonalnog ministarstva smo dobili potrebno rješenje kojim se odobrava izmjena režima saobraćaja, tačnije na snazi je potpuna obustava saobraćaja ovim dijelom pomenute ulice u trajanju od četiri dana. U četvrtak planiramo započeti sa postavljanjem završnog sloja asfalta, te sa drugim radovima koje moramo završiti tokom vikenda. Također moramo uraditi nivelaciju postojećih šibera za vodu i šahtova za odvod, te uraditi ponovno postavljanje ivičnjaka i popravku trotoara na dijelu ispred Akademije scenskih umjetnosti gdje su izvođeni radovi priključenja ovog objekta na gradsku komunalnu mrežu. Kako bismo olakšali vozačima svakodnevnu komunikaciju jedan dio Ulice Hamdije Kreševljakovića, od Skenderije do zgrade u kojoj je smještena Profesionalna vatrogasna brigada Kantona Sarajevo u Ulici Fehima efendije Čurčića broj 1, je privremeno postavljena kao dvosmjerna ulica, objasnio je Mujo Topalović, šef gradilišta građevinske firme „Grakop“ koja će izvoditi navedene radove.\nTokom jučerašnjeg dana načelnik Općine Centar dr. Nedžad Ajnadžić je zajedno sa saradnicima i vijećnicima Općinskog vijeća Centar obišao ovu lokaciju na kojoj je od danas potpuna obustava saobraćaja do završetka pomenutih radova.\nOvom prilikom apelujemo na vozače da imaju strpljenja tokom izvođenja radova, jer će sa završetkom radova dobiti moderno uređenu saobraćajnicu.\nTokom realizacije prve faze ovog projekta radnici pomenute građevinske firme su mašinski uklonili oštećeni stari asfalt, ugradili nove betonske ivičnjake sa desne strane saobraćajnice, te postavili prvi nosivi sloj asfalta duž kolovoza i jedne strane trotoara.


Jovanović: Kažu favoriti smo, pokušaćemo da opravdamo...\nRTV\t26.09.2019 18:21\nKošarkaš Crvene zvezde Nikola Jovanović rekao je da crveno-beli u novoj sezoni imaju najveće ambicije i da treba da opravdaju ulogu favorita.\n"Iščekivanja su uvek najveća kada se igra za Zvezdu. Imamo najveće ambicije, biće dosta utakmica, igraćemo na tri fronta. Dosta ljudi kaže da smo favoriti u ABA ligi i pokušaćemo da opravdamo tu ulogu, ali i da u Evroligi budemo konkurentni", rekao je Jovanović Tanjugu.\nMladi srpski centar vratio se na Mali Kalemegdan sa pozajmice u Italiji.\n"Povratak mi mnogo znači, jer je sjajan osećaj biti kod kuće i igrati pred navijačima Zvezde".\nIzabranici Milana Tomića u novu sezonu ulaze kao najveći favoriti za titulu u regionalnoj ligi, a pripremni period crveno-beli završili su na turniru u Grčkoj sa tri pobede, među kojima su dve nad Olimpijakosom.\n"Nezahvalno je davati neke predikcije gde ćemo i kako ćemo završiti. Treba ići utakmicu po utakmicu i da pokažemo šta znamo. Imamo izvanredan stručni štab koji nas je pripremio za turnir u Atini, a mislim da smo generalno dobro odradili pripreme. Od prošle sezone ostao je sličan kostur ekipe, a uz nekoliko vrhunskih pojačanja mislim da ćemo se uklopiti na najbolji mogući način", rekao je Jovanović.\nZvezda sutra počinje nastup utakmicom protiv Primorske na Superkupu ABA lige, gde brani trofej iz prošle sezone.\n"Igramo prvu utakmicu protiv Primorske i fokus je na tome. Posle polufinale i finale, pa šta bude biće. Mi smo spremni pa šta bude biće".\nJovanović je ovog leta bio član reprezentacije tokom priprema za Svetsko prvenstvo u Kini, kada je u zamenio svog sadašnjeg saigrača Ognjena Kuzmića, koji zbog povreda zadobijenih u saobraćajnoj nesreći nije mogao bude deo tima na nedavno završenom SP.\n"Pripreme sa reprezentacijom znače mi dosta. To je jedno fenomenalno iskustvo. Dosta sam naučio od svih tih momaka. Posebno na mojoj poziciji, jer imamo najjaču konkurenciju na svetu. Sigurno će mi to značiti tokom ove sezone", zaključio je Jovanović.


Džidži Hadid u novogodišnjoj kampanji Tommy Hilfiger-a - WANNABE MAGAZINE\nDžidži Hadid u novogodišnjoj kampanji Tommy Hilfiger-a\nTommy Hilfiger je predstavio novogodišnju advertajzing kampanju, “Hilfiger Holiday Voyage” sa supermodelom i brend ambasadorkom Džidži Hadid u glavnoj ulozi, kojoj društvo pravi Francisco Lachowski. Kampanja je nastala u Njujorku, a fotografije potpisuje Gregory Harris. U fokusu je novogodišnji party sa nautičkom temom pod nazivom “Hilfiger Line”.\n“Obožavam tradicionalna slavlja koja predstavljaju neke od najdražih uspomena i trenutke provedene sa svojom porodicom”, izjavio je Tommy Hilfiger. “Ove sezone, naš globalni brend ambasador Džidži Hadid unosi praznični duh u kolekciju, dok je njen izgled besprekorno glamurozan uz nezaobilazan Tommy zaokret. Od atraktivnih večernjih modela do svakodnevnih basic komada, naš prepoznatljivi praznični stil obeležava sezonu elegancijom ali i razigranom provokacijom!”